SPAISS6F1/Tourism_Softpower huggingface dataset:
พาราฟิน
พาราฟิน หรือ เคโรซีน เป็นผลิตภัณฑ์ปิโตรเลียมซึ่งกลั่นแยกออกจากน้ำมันดิบ จุดหลอมเหลวประมาณ 47-64 องศาเซลเซียส จุดเดือดประมาณ 150-275 องศาเซลเซียส ไม่ละลายในน้ำ สามารถใช้ประโยชน์ได้มากมาย และ มีหลายสถานะด้วยกัน

การใช้งาน หรือ ประโยชน์ตามสถานะ)
* แก๊ส
** ใช้เป็นเชื้อเพลิง
* ของเหลว
** ใช้เป็นเชื้อเพลิง
** ใช้เป็นยารักษาโรค
** ใช้ในการทำครัว
* ของแข็ง (ในรูปขี้ผึ้ง)
** ใช้ผลิตเทียน
** ใช้เคลือบกระดาษบางชนิด 
** ใช้เคลือบเสื้อผ้า
** ใช้เป็นส่วนผสมทำยาหม่อง
** ใช้ทาปาก-ผิว เพื่อลดความหยาบกร้าน (เพิ่มความชุ่มชื้น

พาราฟิน แว็กซ์
พาราฟิน แว็กซ์ (Paraffin wax) คือ เป็นชื่อสามัญของแว็กซ์ที่เป็นสารประกอบประเภทไฮโดรคาร์บอน เป็นแว็กซ์ที่จัดอยู่ในกลุ่มปิโตรเลียมแว็กซ์ (Petroleum wax) โดยมีสูตรโครงสร้างทางเคมี คือ C n H 2n+2 จำนวนคาร์บอนในห่วงโซ่โมเลกุล 19-36 อะตอม (C 19 -C 36 ) มีลักษณะเป็นของแข็ง มีสีเหลืองอ่อนถึงขาว มีจุดหลอมเหลว อยู่ที่ระหว่าง 48-68 องศาเซลเซียส

คุณสมบัติทางเคมีของพาราฟิน แว็กซ์
* ลักษณะ/รูปร่าง แบบแผ่น/แบบเม็ด
* สี ขาว 
* ค่าพีเอช ความเป็นกรด/เบส 5.8-6.3 
* ปริมาณน้ำมันในแว็กซ์ (%ของน้ำหนักแว็กซ์) 0.1%-5%
* กลิ่น เล็กน้อย 
* ค่าความถ่วงจำเพาะ (กรัม ต่อลบ.ซม.) 0.82-0.92
* จุดหลอมเหลว (องศาเซลเซียส) 48-68 
* จุดเริ่มกลับแข็งตัว (วุ้น) (องศาเซลเซียส) 66-69
* จุดวาบไฟ (องศาเซลเซียส) 204-271 
* จุดเริ่มติดไฟ (องศาเซลเซียส) 238-263 
* จุดเดือด (องศาเซลเซียส) 350-430 
* ค่าความหนืดที่ 100 องศาเซลเซียส (เซนติสโตก) 3.1-7.1
* จำนวนคาร์บอนในห่วงโซ่โมเลกุล - 9-36
* ค่าความอ่อนแข็งที่อุณหภูมิ 25 องศาเซลเซียส 20 max/ค่าสูงสุด

การจำแนกประเภท
พาราฟิน แว็กซ์ แบ่งเกรดโดยการใช้ปริมาณน้ำมันในแว็กซ์ (Oil Content)
โดยแบ่งออกได้เป็น 3 เกรด ดังนี้

# พาราฟิน แว็กซ์ ฟูลลี่ รีไฟน์ (Paraffin wax Fully refined) จะมีค่าของปริมาณน้ำมันในแว็กซ์ ตั้งแต่ 0.1% - 0.5%ของน้ำหนักพาราฟิน แว็กซ์ (%wt)
# พาราฟิน แว็กซ์ เซมิ รีไฟน์ (Paraffin wax Semi refined) จะมีค่าของปริมาณน้ำมันในแว็กซ์ ตั้งแต่ 0.5% -1.5% ของน้ำหนักพาราฟิน แว็กซ์ (%wt)
# พาราฟิน แว็กซ์ เซมิ รีไฟน์ (Paraffin wax Semi refined) หรือ สแลค แว็กซ์ (Slack wax) จะมีค่าของปริมาณน้ำมันในแว็กซ์ ตั้งแต่ 3 % - 5% ของน้ำหนักพาราฟิน แว็กซ์ (%wt)

พาราฟิน แว็กซ์ แบ่งออกได้เป็น 2 ลักษณะ ดังนี้
# พาราฟิน แว็กซ์แบบแผ่น (Slab form) 
# พาราฟิน แว็กซ์แบบเม็ด (Granule form)

กระบวนการผลิตพาราฟิน แว็กซ์

พาราฟิน แว็กซ์ เป็นแว็กซ์ที่ได้มาจากกากส่วนที่เหลือ ที่ได้จากกระบวนการกลั่นน้ำมันดิบ โดยกระบวนการกลั่นน้ำมันแบบหอกลั่นลำดับส่วน ไขหรือกากแว็กซ์ที่ได้จากกระบวนการกลั่นนี้ 
เรียกว่า สแลค แว็กซ์ (Slack wax) ซึ่งยังมีปริมาณน้ำมันในแว็กซ์สูง นำสแลค แว็กซ์ ที่ได้ มาผ่านกระบวนการการสกัดน้ำมันออกจากแว็กซ์ เพื่อให้ได้พาราฟิน แว็กซ์ ที่มีปริมาณน้ำมันในแว็กซ์ตามค่ามาตรฐานของพาราฟิน แว็กซ์ที่สามารถนำมาใช้ทำเทียนและใช้ประโยชน์ในอุตสาหกรรมอื่นๆ
วัดป่าดาราภิรมย์
วัดป่าดาราภิรมย์ ตั้งอยู่ที่ 514 ตำบลริมใต้ อำเภอแม่ริม จังหวัดเชียงใหม่ ได้รับพระบรมราชานุญาตยกฐานะให้เป็นพระอารามหลวงชั้นตรี ชนิดสามัญ นับได้ว่าเป็นพระอารามหลวงแห่งที่ 7 ในจังหวัดเชียงใหม่ อยู่ด้านหลังที่ว่าการอำเภอแม่ริมและค่ายดารารัศมี นามของวัดนี้ถูกตั้งขึ้นตามพระนามของเจ้าดารารัศมี พระราชชายา
ประวัติ
พระครูวินัยธรมั่น ภูริทตฺโต ได้ออกจาริกธุดงค์มาทางภาคเหนือและได้พำนัก ณ ป่าช้าร้างติดกับสวนเจ้าสบาย พระตำหนักดาราภิรมย์ของเจ้าดารารัศมี พระราชชายาในรัชกาลที่ 5 ซึ่งเป็นสถานที่สงบ เป็นสปายะในการบำเพ็ญกรรมฐาน และมีพระสงฆ์ได้เข้ามาบำเพ็ญกรรมฐาน ณ ที่แห่งนี้ เมื่อชาวบ้านในละแวกเห็นแล้วได้เกิดศรัทธาจึงได้ร่วมกันสร้างเสนาสนะต่าง ๆ ถวายเพื่อให้คณะสงฆ์ได้ใช้ในกิจการสงฆ์ ต่อมาในปี พ.ศ. 2484 เจ้าลดาคำ ณ เชียงใหม่ ทายาทของเจ้าดารารัศมี พระราชชายา ได้ถวายที่ดินดังกล่าวซึ่งอยู่ในเขตพระราชฐานพระตำหนักเจ้าดารารัศมีให้แก่วัด
วัดป่าดาราภิรมย์ ได้ประกาศตั้งเป็นวัดวันที่ 21 ธันวาคม พ.ศ. 2481 และได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 ประกอบพิธีผูกพัทธสีมา เมื่อวันที่ 9 กุมภาพันธ์ พ.ศ. 2523

ปัจจุบัน พระเทพวชิราธิบดี (ฤทธิรงค์ ญาณวโร) เจ้าคณะจังหวัดเชียงใหม่ ลำพูน แม่ฮ่องสอน (ธ.) ดำรงตำแหน่งเจ้าอาวาส
สถาปัตยกรรม
* พระอุโบสถ ประดิษฐานพระประธานเป็นพระพุทธรูปปางสมาธิ ศิลปสุโขทัย พระนามว่า “พระสยัมภูโลกนาถ”
* พระธาตุเจดีย์พระพุทธบาทสี่รอย ประดิษฐานรอยพระพุทธบาทสี่รอยจำลอง ศิลปสุโขทัยประยุกต์ พระนามว่า “พระพุทธการุญกิตติคุณขจร” 
* มณฑปพระเจ้าทันใจ มณฑปเป็นศิลปล้านนาแบบเชียงตุง ประดิษฐานพระพุทธรูปศิลปเชียงแสนสิงห์
* หอกิตติคุณ จัดสร้างในการฉลองชนมายุ 80 ปี พระพุทธพจนวราภรณ์ (จันทร์ กุสโล) ขณะดำรงสมณศักดิ์ที่พระธรรมดิลก ภายในได้รวบรวมเกียรติประวัติ ของพระเดชพระคุณเจ้า
* พระวิหารหลวง 
* หอพระแก้ว
* หอพระกรรมฐาน

อ้างอิง

แหล่งข้อมูลอื่น
* เว็บไซต์อย่างเป็นทางการ 
* ภาพพาโนรามา วีอาร์ ทัวร์ 360° วัดป่าดาราภิรมย์
* ทำเนียบวัดไทย
สแลชดอต
Slashdot (สแลชดอต) หรือมักนิยมเขียนในรูปตัวย่อ "/." เป็นเว็บไซต์ข่าวสารด้านเทคโนโลยีสารสนเทศ, วิทยาการ, นิยายวิทยาศาสตร์ และสาขาอื่นๆ ที่เกี่ยวข้อง โดยเปิดโอกาสให้ผู้อ่านมีส่วนร่วมโดยการส่งข่าวมายังเว็บไซต์ได้ ผู้อ่านสามารถแสดงความคิดเห็นของตัวเองต่อท้ายข่าวได้ ซึ่ง Slashdot ถือเป็นเว็บไซต์แรกที่ให้บริการความคิดเห็นในลักษณะนี้

ชื่อ Slashdot ถูกตั้งขึ้นเพื่อต้องการทำให้ผู้อ่านออกเสียงสับสน เมื่ออ่าน URL ของ Slashdot เป็นภาษาอังกฤษว่า "h-t-t-p-colon-slash-slash-slashdot-dot-org"
Slashdot ตั้งขึ้นเมื่อเดือนสิงหาคม ค.ศ.​ 1997 โดย Rob Malda หรือรู้จักในนาม "CmdrTaco" ปัจจุบันมีบริษัท SourceForge Inc. เป็นเจ้าของ ซอฟต์แวร์ที่ใช้กับเว็บไซต์เป็นซอฟต์แวร์เฉพาะชื่อว่า Slash ซึ่งเป็นซอฟต์แวร์เสรี แจกจ่ายใต้สัญญาอนุญาตแบบ GPL

Slashdot effect
เนื่องจาก Slashdot ได้รับความนิยมมาก (มีผู้เข้าชมมากกว่า 5.5 ล้านคนต่อเดือน) ดังนั้นเว็บไซต์หรือบทความที่ขึ้นเป็นข่าวใน Slashdot จึงมีผู้เข้าชมมากตามไปด้วย และในบางครั้งมากจนเซิร์ฟเวอร์ของเว็บไซต์นั้นไม่สามารถรองรับได้ ปรากฏการณ์นี้จึงถูกเรียกว่า "Slashdot effect" และเรียกเว็บไซต์ที่ไม่สามารถให้บริการได้เนื่องจากมีผู้ชมมากเกินไปว่าโดน "slashdotted"
ทางออกของเว็บไซต์เหล่านี้คือรอจนกว่าข่าวนั้นใน Slashdot จะเลื่อนลงจากตำแหน่งสำคัญหรือตกจากหน้าแรก ในบางครั้งเว็บมาสเตอร์ของเว็บไซต์นั้นๆ ต้องปรับเว็บไซต์โดยเปลี่ยนมาใช้เนื้อหาแบบ static แทน dynamic แบบเดิมซึ่งกินทรัพยากรมากกว่าเป็นการชั่วคราว

แหล่งข้อมูลอื่น
* เว็บไซต์ Slashdot
แบดเทสต์ (วงดนตรี)
แบดเทสต์ ( ) วงดนตรีร็อกที่ถือกำเนิดขึ้นมาในช่วงงานแฟตเฟสติวัล ครั้งที่ 2 โดยออกภายใต้สังกัด มิสซิงลิงก์ ดังจากเพลง"หมู" /ปี2013พวกเขากลับมารวมตัวกันอีกครั้ง กับมินิอัลบั้ม"เยี่ยมเข้" /และหลังคริสมาส 2015 ทางวงเกิดไอเดียพัฒนาแนวเพลงของวง และยังคงสร้างสรรค์งานดนตรีออกมา

สมาชิก

Theerapong "Thee" Poonpermclay/
Songkran "Kook" Moungtuek/ 
Surachai "Ae" Moungtuek/
/past member Narathip Thungkaseranee:Bass

ผลงาน
อัลบั้ม

ภาพ:Badtaste.jpg| 1. Mad Fusion (พ.ศ. 2545)

แหล่งข้อมูลอื่น
คิวตี้
คิวตี้ ( ) กลุ่มศิลปินหญิง แนวเพลงฮิปฮอปผสมอาร์แอนด์บี ชาวไทย

ความเป็นมาของกลุ่ม
คิวตี้ ( ) กลุ่มศิลปินหญิง แนวฮิปฮอปผสมกลิ่นอายอาร์แอนด์บี สัญชาติไทย เปิดตัวด้วยอัลบั้มแรกชื่อว่า Q'ty (พ.ศ. 2549) ประกอบด้วย เอมิ - กันยารัตน์ เหรียญเจริญสุข สาวหมวย หุ่นดี มีความรับผิดชอบสูง และเป็นสมองของวง 
มิกกี้ - Micky Nowacki สาวลูกครึ่งหน้าฝรั่ง แต่งตัวเซ็กซี่ สั้นๆ แบบสีสันไม่ฉูดฉาด และเพิร์ส-สิริส ช่วยผสานเสียง ภายใต้สังกัดก้านคอคลับ ที่ดูแลการผลิตโดย โจอี้ บอย ต่อมาใน พ.ศ. 2550 เพิร์ส - สิริส คงจรูญ ได้ออกจากวง คิวตี้จึงได้ จิล - อรวรรยา วงไศล สาวผิวสีแทนหุ่นดี มาร่วมวงและออกอัลบั้ม ก้านคอคลับ 2 ภายใต้สังกัดก้านคอคลับ เช่นเดิม
รูปลักษณ์ของกลุ่ม
คิวตี้ มีสมาชิก ทั้งหมด 3 คน โดยใน พ.ศ. 2550 จิล อรวรรยา ได้เข้ามาผสานเสียงแทน เพิร์ส สิริส
สมาชิก
* เอมิ ( ) - กันยารัตน์ เหรียญเจริญสุข (ร้องนำ)
* มิกกี้ ( ) - Micky Nowacki (ช่วยผสานเสียง)
* จิล ( ) - อรวรรยา วงไศล (ช่วยผสานเสียง)

อดีตสมาชิก
* เพิร์ส - สิริส คงจรูญ

ผลงาน
อัลบั้ม Q'ty (พ.ศ. 2549)
# ขอเธอได้ไหม
# พรุ่งนี้ค่อยเจ็บ
# นอนฝันดี
# ฉันไม่ได้โง่
# อยากให้รู้ไว้
# หัวใจหรือร่างกาย
# ใครช่วยบอกที
# ฉันรู้มันไม่จริง
# แก้กันเข้าไป
# ทำไมไม่บอก

อัลบั้ม ก้านคอคลับ 2 (พ.ศ. 2550)
# ตื่น / Santuary
# Break up song
# น้อย น้อย หน่อย

อ้างอิง
วีนัส บัตเตอร์ฟลาย
วีนัส บัตเตอร์ฟลาย (Venus Butterfly) กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม

Venus Butterfly คือ วงดนตรีหญิงล้วนที่เล่นเพลงร็อก มีจุดกำเนิดเมื่อแปดปีก่อน เมื่อ 'โหน่ง – พิมพ์ลักษณ์ กมลเพชร' ได้รับเชิญให้ขึ้นไปร้องเพลงในงานการกุศลที่มหาวิทยาลัยซึ่งเธอศึกษาอยู่จัดขึ้น ด้วยความรู้สึกที่ไม่อยากขึ้นไปครวญเพลงคลอดนตรีตามลำพัง เธอจึงเอ่ยปากชวน 'เคที่ – คทรีนา กลอส' เพื่อนสนิทให้ขึ้นไปแจมด้วยกัน และความรู้สึกสนุกก็ลากไกลไปถึงระดับที่ต้องการจะฟอร์มวงดนตรีหญิงล้วนขึ้นไปแสดงบนเวทีเลยทีเดียว
สมาชิก
* โหน่ง-พิมลักษณ์ กมลเพชร (ร้องนำ)
* เคที่-คทรีน่า กลอส (เบส)
* ตาล-จิตประภา ไมตรีจิตต์ (กลอง)
* เหน่ง-นิจกานต์ กมลเพชร (คีย์บอร์ด)
* อ๋อม-สริตา เสรีพุกกะณะ (กีตาร์)

ผลงาน

อัลบั้ม Love Is Vol.1
* ก่อนที่เราจะต้องจากไป

อัลบั้ม Songs From Different Scenes #4
* ฤดูที่แตกต่าง (Boyd feat.Venus Butterfly) เพลงประกอบละคร"กุหลาบสีดำ" ช่อง 3

=== อัลบั้ม Venus Butterfly The First === 
* Crazy 
* เมื่อไหร่เราจะรักกัน
* เก็บ
* คิดมาก 
* Summertime
* ดื้อก็ดื้อ
* ยัยตัวร้าย 
* ขอ
* ฝากดาว
* รู้บ้างไหม
แหล่งข้อมูลอื่น
* 
* 
* 
* ของ ค่ายเพลงที่สังกัด
* โหน่ง พิมพ์ลักษณ์ กมลเพชร (ร้องนำ) : และ 
* เคธี่ คทรีนา กลอส (เบส) : และ 
* เหน่ง นิจกานต์ กมลเพชร (คีย์บอร์ด) : และ 
* ตาล จิตประภา ไมตรีจิตต์ (กลอง) : และ 
* อ๋อม สริตา เสรีพุกกะณะ (กีตาร์) : และ
ซ่าเอ่อเฮอ
ซ่าเอ่อเฮอ เป็นการเต้นรำหน้าศพของชนชาติถู่เจียในประเทศจีน การเต้นแบบนี้มาจากการเต้นรำสู้รบและพิธีเซ่นไหว้ของบรรพบุรุษ โดยคำว่า "ซ่าเอ่อเฮอ" เป็นคำที่สอดแทรกอยู่ระหว่างบรรทัด เพลงแต่ละตอนก็ต้องมีคำๆนี้ จึงเรียกการเต้นรำนี้ว่า"ซ่าเอ่อเฮอ"" และท่วงท่าการเต้นจะดูบึกบึนและมีพลังยิ่ง และเป็นท่าที่เลียนแบบยาก

อ้างอิง
*เล่าเรื่อง"ซาเอ่อเฮอ" การเต้นรำหน้าศพของชนชาติถู่เจีย
ดีเซมเบอร์ (วงดนตรี)
ดีเซมเบอร์ ( ) วงดนตรีแธรชเมทัล โพรเกรสซีฟเดธเมทัล ที่มีเนื้อหากล่าวถึงเรื่องของความตาย สงคราม การเมือง และความวิปริตของสังคม ประกอบด้วยสมาชิกคือ ภัทร ชุมทอง (กีตาร์), ณพล เย็นแจ่ม (เบส), นรเทพ จินดามาตย์ (ร้องนำ) และรัตน์ โกบายาชิ (กลอง) ก่อตั้งวงเมื่อธันวาคมปี พ.ศ. 2536 โดยภัทร ชุมทอง (ต้น) และ วรพจน์ สิงห์น้อย (โต้ง) มือกีตาร์และมือเบสในยุคเริ่มต้น ซึ่งทั้ง 2 คนเป็นสมาชิกที่แยกออกมาจากวงแมดฮอต วงที่เข้าร่วมประกวดเป๊ปซี่มิวสิกเฟสติวอล และเป็นวงชนะเลิศของปี ส่วนภัทร ชุมทองได้รับรางวัลมือกีตาร์ยอดเยี่ยมคู่ ขณะที่เอ็ม (มือกลองในขณะนั้น) ได้รับรางวัลมือกลองยอดเยี่ยม
หลังจากที่ออกจากวงแมดฮอตแล้ว ต้นและโต้ง ได้แต่งเพลงขึ้นมาอีก 3 เพลง คือ "คนโลกแคบ", "อสูรกาย" และ "เดนสงคราม" ในขณะเดียวกันประภาส หล้าคำ (ภาส) ที่เป็นเพื่อนกับทางวงมีโครงการที่จะจัดงานคอนเสิร์ตขึ้นมา ภาสกับต้นปรึกษากันเรื่องการหามือกลองเพื่อแสดงในงานคอนเสิร์ต ภาสได้ชักชวนรัตน์ โกบายาชิ (รัตน์) ซึ่งในขณะนั้นเล่นดนตรีประจำอยู่ที่เมทัลโซน ที่ฮอลลีวูดสตรีต มาเล่นในคอนเสิร์ตที่มีชื่อว่า เพนออฟเดธ ที่เป็นคอนเสิร์ตใต้ดิน หลังจากนั้นวงได้มีผลงานออกมาบ้างและได้เปลี่ยนสมาชิกวงไปบ้าง จนเป็นสมาชิกทั้ง 4 ของวง
== ผลงาน == 
# ลัทธิซาตาน (1994) สังกัด: จุติภูติ เรคคอร์ดส 
# วินาศกรรม (1995) สังกัด: จุติภูติ เรคคอร์ดส
# บาป (1997) สังกัด: โซนี่ มิวสิก 
# คลั่ง (1998) สังกัด: โซนี่ มิวสิก 
# Naturalism (2005) สังกัด: สนามหลวงการดนตรี/จีเอ็มเอ็ม แกรมมี่
# Spiritual Leader (2011) สังกัด: Distortion Group
# Crisis (2014) สังกัด: Distortion Group

จุดยืนทางการเมือง
ภัทร ชุมทอง (นามเดิม สยาม ชุมทอง) หรือ ต้น มือกีตาร์ของวง ให้สัมภาษณ์ว่า เคยเข้าร่วมชุมนุม กปปส. และเทิดทูนสถาบันกษัตริย์อย่างสุดโต่ง แต่ภายหลังได้หันไปร่วมการประท้วงในประเทศไทย พ.ศ. 2563–2564 และเรียกร้องการปฏิรูปสถาบันกษัตริย์

อ้างอิง
หมูหัน
หมูหัน เป็นเมนูอาหารจีนชนิดหนึ่งที่มีต้นตำหรับมาจากเมืองกวางตุ้งประเทศจีน ซึ่งหมูที่ทำหมูหันจะเป็นลูกหมูเพิ่งหย่านม มีขนาดเพียง 2-3 เดือน ส่วนวิธีการทำหมูหันต้องผ่าท้องเพื่อเอาเครื่องในออกให้หมดจึงจะนำมาปรุงรสชาติก่อนที่จะนำไปย่างหมดเตาถ่านร้อน ๆ แล้ว เพื่อทำให้หนังกรอบ นอกจากในจีนแล้ว ยังมีในสเปน โปรตุเกส เวียดนามและฟิลิปปินส์ที่มีอาหารที่ทำจากการย่างลูกหมูทั้งตัวคล้าย ๆ กัน
แฟลนเดอส์
ฟลานเดอร์ ( , ) ในความหมายปัจจุบันหมายถึงพื้นที่ทางตอนเหนือของเบลเยียม ซึ่งใช้ภาษาดัตช์ (หรือฟลามส์) ในทางประวัติศาสตร์ ฟลานเดอร์เป็นพื้นที่ ครอบคลุมบางส่วนของประเทศเบลเยียม ฝรั่งเศส และเนเธอร์แลนด์ ในทางการปกครอง ฟลานเดอร์ประกอบด้วยชุมชนฟลามส์และเขตฟลามส์

ความหมายในเบลเยียม
คำว่า ฟลานเดอร์ มีหลายความหมาย
* ชุมชนของชาวเฟลมิช มีประชากรมากกว่า 6 ล้านคน
* พื้นที่ของชุมชนฟลามส์ ประกอบด้วยเขตฟลามส์และเขตเมืองหลวงบรัสเซลส์
* พื้นที่ของเขตฟลามส์ ซึ่งไม่รวมเขตเมืองหลวง
* พื้นที่ของจังหวัดฟลานเดอร์ตะวันออกและฟลานเดอร์ตะวันตก ซึ่งรวมเป็นตำบลฟลานเดอร์ในประวัติศาสตร์

อ้างอิง
อ่านเพิ่ม
* Demets, Lisa, Jan Dumolyn, and Els De Paermentier. "Political ideology and the rewriting of history in fifteenth-century Flanders." BMGN-THE LOW COUNTRIES HISTORICAL REVIEW 134.1 (2019): 73-95. online
* De Vries, André. Flanders: a cultural history (Oxford University Press, 2007). excerpt
* Humes, Samuel. Belgium: Long United, Long Divided (2014) online
ไข่ข้าว
ไข่ข้าว คือไข่ที่มีเชื้อผสมเรียบร้อยแล้วแต่ฟักไม่ออก มีทั้งแบบที่ไม่เป็นตัว และแบบที่มีตัวอ่อนฟักอยู่ภายใน มีการรับประทานกันในหลายๆประเทศ เช่น กัมพูชา ลาว ฟิลิปปินส์

ชื่อเรียกอื่น ๆ ได้แก่ ไข่ค้างฮัง,ไข่ลูก อยู่ทางภาคอีสาน
วัดโรงธรรมสามัคคี
วัดโรงธรรมสามัคคี ตั้งอยู่ อำเภอสันกำแพง จังหวัดเชียงใหม่

ประวัติ
เดิมเป็นเพียงอารามเล็กๆ ที่อยู่ในบริเวณสวนมันแกว บ้านตลาดสันกำแพง ต่อมามีคณะผู้ศรัทธาได้ทำการซื้อที่ดินดังกล่าว แล้วยกให้เป็นสถานที่ปฏิบัติธรรม ฟังเทศน์ โดยได้ก่อสร้างศาลาบำเพ็ญบุญหลังหนึ่ง ชาวจึงเรียกตามสำเนียงคำเมืองว่า "โฮงธรรม" (โรงธรรม)โดยจะอาราธานานิมนต์พระภิกษุจากวัดต่างๆ มาเพื่อรับภัตตาหารและเทศนาธรรมทุกวันพระ ในช่วงเข้าพรรษา
ต่อมา ได้อาราธนาพระอาจารย์กู่ ธมมทินโน พระกรรมฐานสาย
พระอาจารย์มั่น ภูริทัตโต มาจำพรรษา และมีการอาราธนาพระอาจารย์อีกหลายรูป จึงมีการสร้างเสนาสนะ และถวาวรวัตถุขึ้นไปตามลำดับ
* ได้ประกาศตั้งเป็นวัดวันที่ ๑๑ สิงหาคม พ.ศ. ๒๕๐๑ 
* ได้รับพระราชทานวิสุงคามสีมา 
* ประกอบพิธีผูกพัทธสีมา เมื่อวันที่ ๔ มกราคม พ.ศ. ๒๕๑๐

สถาปัตยกรรม
* พระเจดีย์โพธิปักธิยธรรม เป็นเจดีย์ที่มีรูปร่างแปลกไปจากที่อื่น โดยชื่อหมายถึงธรรมอันเป็นฝักฝ่ายหนือเกื้อกุลแก่การตรัสรู้ ๓๗ ประการ 
ได้แก่ สติปัฏฐาน ๔, สัมมัปปธาน ๔, อิทธิบาท ๔, อินทรีย์ ๕, พละ ๕, โพชฌงค์ ๗, มรรคมีองค์ ๘ รวมเป็น โพธิปักขิยธรรม ๓๗ ประการ ฐานเจดีย์เป็นทรงกลม ภายในประกอบห้องสมุด, ห้องแสดงศิลปวัตถุ, ประดิษฐานพระพุทธรูปประจำวันเกิดและพระพุทธรูปต่าง ๆ และชั้นสูงสุดได้ประดิษฐานพระบรมสารีริกธาตุ

อ้างอิง
* บันทึกประวัติวัดโรงธรรมสามัคคี โดยพระครูจิตตภัทราภรณ์(บุญฤทธิ์ จิตตสุโภ)
อ็อบบลิเวียส
อ็อบบลิเวียส ( ) คือสมาชิก 5 คนที่รวมตัวกันขึ้นเมื่อประมาณเดือนเมษายน ปี พ.ศ. 2548 ที่เล่นแนวเพลง อัลเทอร์เนทีฟเมทัล โดย อาท (ร้องนำ) อุ้ย (กีต้าร์) ร็อก (กีต้าร์) บอย (เบส) 
ซึ่งเคยเป็นเพื่อนสมัยเรียนไทยวิจิตรศิลปกันมาก่อน แต่ตอนนั้นต่างคนต่างมีวงของตัวเอง จังหวะนั้น อุ้ย ซึ่งเปิดห้องซ้อมดนตรี Home Music ต่างคนก็ต่างพาวงของตัวเองมาซ้อมที่ห้องซ้อมของอุ้ย และทุกครั้งที่เลิกซ้อม ก็มักจะลงมานั่งคุยกันเสมอ และก็ขึ้นไปซ้อมแจมกันอยู่บ่อยครั้ง จนมาวันหนึ่ง 
มานั่งคุยกันเล่นๆว่ารวมวงเล่นเพลง cover แต่ตอนนั้นขาดมือกลอง ร็อกได้ชวนเมย์ (มือกลอง) ซึ่งเรียนอยู่ที่มหาวิทยาลัยรังสิต (คณะวิทยาลัยดนตรี) ด้วยกัน ซึ่งเมย์ก็ตอบตกลง แล้วหลังจากนั้นก็เริ่มซ้อมกันอ
งสิต (คณะวิทยาลัยดนตรี) ด้วยกัน ซึ่งเมย์ก็ตอบตกลง แล้วหลังจากนั้นก็เริ่มซ้อมกันอย่างจริงจัง 
ทั้ง Cover และแต่งเพลงไปด้วยพร้อมๆกัน ซึ่งระหว่างนั้น พวกเขาก็ตระเวนเล่นตามงาน Underground ต่างๆไปด้วย 
ในเร็ววันนี้ อัลบั้มแรกของพวกเขาที่ใช้ชื่อว่า "More Sugar Extra Tatto" ภายใต้สังกัดมิวสิก บักส์ กำลังจะคลอดออกมาให้เราได้ฟังและได้มันส์ แต่กว่าจะมาเป็นความดุดันอันสวยงามของพวกเขาอย่างทุกวันนี้ คงต้องบอกว่า ที่มาที่ไปกว่าจะมาเป็น อ็อบบลิเวียส ก็ถือว่าโชกโชนและโลดโผนไม่น้อย นั่นหมายความว่า อัลบั้มชุดนี้จะต้องมีอะไรน่าสนใจที่เราเองก็คงไม่อาจมองข้ามได้
จนมาวันหนึ่ง มีทีมงานของทาง Music Bugs ได้มาเจอพวกเราที่งาน Underground งานหนึ่ง จึงได้ชักชวนให้ลองส่ง
องทาง Music Bugs ได้มาเจอพวกเราที่งาน Underground งานหนึ่ง จึงได้ชักชวนให้ลองส่ง Demo เข้าไปที่ Music Bugs ซึ่งทาง Music Bugs ก็ให้โอกาสพวกเราได้เข้ามาทำงานกัน หลังจากที่อัลบั้มที่ 2 ออกมาได้ไม่นาน วงก็ประกาศแยกทางกัน โดยที่ เมย์ มือกลองได้ไปเป็นมือกลองให้กับวงลาบานูน และ อาร์ต ได้ย้ายไปตั้งวงใหม่ชื่อ Last Fight for Finish
สมาชิก
* รชต สุวะมินทร์ (อาร์ต) (ร้องนำ)
* วรานนท์ ลียะวัฒนกุล (อุ้ย) (กีตาร์)
* ปิศิกิริ ตระกูลขำ (ร็อก) (กีตาร์)
* ธนวัตน์ ไตรยัญสุวรรณ (บอย) (เบส) 
* ธนดล ทองอ่อน (เมย์) (กลอง)

ผลงานเพลง
More Sugar Extra Tattoo (พ.ศ. 2549)
# Negative (OST. The Passion)
# คนที่อยากฟัง
# อันตราย
# รับไม่ได้
# ภัยธรรมชาติ
# หัวรุนแรง
# รูปภาพ
# ปลอกคอ
# พูดจริงง่ายกว่า
# ทิศตะวันออก
# บันทึกหน้าต่อไป

One Year Later (พ.ศ. 2551)
# Continue
# ระยะสายตา
# สมน้ำหน้า
# หายใจด้วยตัวเอง
# เหนือความคาดหมาย
# ภาพสะท้อน
# บุคคลตัวอย่าง
# เสียชีพอย่าเสียสัตย์
# สัญชาตญาณการเอาตัวรอด
# บทลงโทษ

แหล่งข้อมูลอื่น
* วงอ็อบบลิเวียส 
* เว็บไซด์วงอ็อบบลิเวียส
วัดพระบรมธาตุดอยเกิ้ง
วัดพระบรมธาตุดอยเกิ้ง เป็นวัดใน ตำบลท่าเดื่อ อำเภอดอยเต่า จังหวัดเชียงใหม่ มีครูบาบุญศรี เจ้าอาวาสวัด
วัดพระบรมธาตุดอยเกิ้งตั้งอยู่ในป่าบนเทือกเขา ห่างจากหมู่บ้านเป็นระยะทาง 14 กิโลเมตร นับจากทางรถยนต์ขึ้นทางอำเภอฮอด วัดพระบรมธาตุดอยเกิ้งนี้ มีปูชนียสถานที่สำคัญคือ เจดีย์ที่บรรจุพระบรมสารีริกธาตุของพระพุทธเจ้า ส่วนพระนลาสเบื้องซ้าย (กระดูกหน้าผากด้านซ้าย) ตามประวัติ พระนางจามเทวีได้ขึ้นมานมัสการพระบรมธาตุดอยเกิ้งครั้งที่จะมาครองเมืองหริภุญชัย (ลำพูน) เมื่อ พ.ศ. 1200 และในปี 2463-2464 ท่านครูบาเจ้าศรีวิชัย นักบุญแห่งล้านนา ได้ขึ้นมาบูรณะและสร้างเจดีย์ครอบเจดีย์องค์เก่าไว้ และในวันที่ 18 กุมภาพันธ์ พ.ศ. 2464 สมเด็จพระเจ้าบรมวงศ์เธอ กรมพระยาดำรงราชานุภาพ ได้เสด็จขึ้นมานมัสการพระบรมธาตุดอยเกิ้งพร้อมกับนมัสการท่านครูบาศรีวิชัยในครานั้น ต่อมาก็ได้ร
มานมัสการพระบรมธาตุดอยเกิ้งพร้อมกับนมัสการท่านครูบาศรีวิชัยในครานั้น ต่อมาก็ได้รกร้างไปจนถึง พ.ศ. 2529 ครูบาบุญศรี อภิปุณโณ ได้ธุดงค์ขึ้นมา และได้บูรณะสร้างเสนาสนะต่าง ๆ จนถึงปัจจุบัน ในทุก ๆ ปี ช่วงเดือนมกราคมถึงกุมภาพันธ์ วันมาฆบูชา เดือน 5 เป๋ง (เหนือ) จะมีประเพณีสำคัญคือ เดินขึ้นสักการะองค์พระบรมธาตุและสรงน้ำ ซึ่งเดินขึ้นทางทะเลสาบดอยเต่า ใช้เวลาประมาณ 2-3 ชั่วโมงในการเดินขึ้นไป เป็นการทำสืบ ๆ กันมาหลายอายุคน
แกงเหลือง
แกงส้มปักษ์ใต้ เป็นอาหารชนิดหนึ่งในภาคใต้ของประเทศไทย ในท้องถิ่นเรียกว่า แกงส้ม ซึ่งมีความแตกต่างจากแกงส้มของภาคอื่น ทั้งในด้านรสชาติ เครื่องปรุง วิธีการปรุง กลิ่น และสีสันของน้ำแกงที่ปรุงเสร็จแล้ว

ส่วนวัตถุดิบที่นิยมนำมาทำเป็นแกงเหลืองนั้นคล้ายกับแกงส้มของไทย เช่น ปลา กุ้ง หรือ หมูสามชั้น และใช้ผักต่าง ๆ เพื่อเพิ่มปริมาณและรสชาติ หรือบางครั้งใช้หน่อไม้ดอง

เครื่องปรุงพริกแกง
เครื่องปรุงต่างขึ้นอยู่กับปริมาณของวัตถุดิบ ของปลา กุ้ง ผัก และรสชาติตามชอบ
# พริกขี้หนูสดหรือแห้ง
# ขมิ้นชัน
# กระเทียม
# กะปิชนิดสำหรับแกง
# น้ำมะนาวสด หรือ น้ำมะขามเปียก (บางครั้งใช้ยอดมะขามอ่อน)
# เกลือ, น้ำปลาปรุงรส
วิธีปรุง
# นำพริกขี้หนู ขมิ้นชัน กระเทียม เกลือในปริมาณเล็กน้อย โขลกรวมกันให้ละเอียด (หรือใช้เครื่องปั่นเอนกประสงค์) จากนั้นใส่กะปิลงไปรวมกันอีกครั้งหนึ่งตำให้เข้ากันจากนั้นพักไว้
# หั่นปลาให้ขนาดพอเหมาะจากนั้นล้างสะอาดแล้วพักไว้ หากใช้กุ้งให้แกะเปลือกออก
# นำผักมาล้างให้สะอาดจากนั้นหั่นให้มีขนาดพอเหมาะแล้วพักไว้
# นำเครื่องแกงที่โขลกไว้ผสมน้ำในปริมาณเพียงพอที่จะให้น้ำท่วมตัวปลาและผักแล้วนำไปตั้งไฟระดับปานกลาง
# เมื่อน้ำเดือดให้ใส่ผักลงไปรอจนผักสุก
# ใส่เนื้อปลาหรือกุ้งที่เตรียมไว้ หากเป็นปลาไม่ควรคนมากเพราะจะทำให้เนื้อปลาขาดจากกัน รอจนปลาสุก
# ปรุงรสด้วยน้ำมะนาว (น้ำมะขามเปียก) ตามชอบ อาจปรุงรสเพิ่มเติมด้วยน้ำปลา

ดูเพิ่ม
* แกงส้ม

อ้างอิง
น้ำพริกกะปิ
น้ำพริกกะปิ เป็นน้ำพริกซึ่งนิยมรับประทานกันในประเทศไทย เป็นอาหารประเภทน้ำพริกอย่างหนึ่งที่มีส่วนประกอบหลัก คือ กะปิ โดยใช้กะปิเผาไฟ โขลกกับเครื่องปรุงต่างๆในครก น้ำพริกกะปิเมื่อทำเสร็จแล้วจะมีสีน้ำตาลอมม่วง โรยหน้าด้วยมะเขือพวงและพริก น้ำพริกกะปิจะรับประทานคู่กับปลาทูทอดหรือไข่ทอดชะอม

สูตรที่นิยมทำทานกันดั้งเดิม จะมีส่วนประกอบดังนี้

* กะปิ
* พริกสด
* กระเทียม
* มะเขือเปาะ หรือมะอึก
* น้ำตาลปี๊ป
* มะนาว
* น้ำปลา
* น้ำต้มสุก

อ้างอิง

แหล่งข้อมูลอื่น
* วิธีทำน้ำพริกกะปิ
อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย
พระราชนิพนธ์ในพระบาทสมเด็จพระพุทธเลิศหล้านภาลัย]]
อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย หรือเรียกสั้น ๆ ว่า อุทยาน ร.2 ตั้งอยู่ริมแม่น้ำแม่กลอง ตำบลอัมพวา อำเภออัมพวา จังหวัดสมุทรสงคราม ติดกับตลาดน้ำอัมพวา มีเนื้อที่ 11 ไร่ บริเวณที่ก่อสร้างอุทยานพระบรมราชานุสรณ์นี้ พระราชสมุทรเมธี เจ้าอาวาสวัดอัมพวันเจติยาราม เป็นผู้น้อมเกล้าฯ ถวาย พื้นที่บริเวณนี้มีความสำคัญเพราะเป็นที่พระราชสมภพของพระบาทสมเด็จพระพุทธเลิศหล้านภาลัย
ภายในอุทยานพระบรมราชานุสรณ์มีสิ่งที่น่าสนใจ มีเรือนไทยหมู่ 5 หลัง ใช้เป็นพิพิธภัณฑ์พระพุทธเลิศหล้านภาลัย 4 หลัง จัดแสดงศิลปวัตถุในสมัยต้นรัตนโกสินทร์ เครื่องใช้ส่วนพระองค์ของพระบาทสมเด็จพระพุทธเลิศหล้านภาลัย เช่น พระแท่นบรรทมศิลปะจีน นอกจากนี้ยังแสดงความเป็นอยู่ของชาวไทยในสมัยพระบาทสมเด็จพระพุทธเลิศหล้านภาลัย จัดแสดงอาวุธสงครามโบราณและข้าวของเครื่องใช้ของสตรีมีฐานะในอดีต เรือนไทยอีกหลังใช้เป็นสถานที่ซ้อมโขนละคร ในวันที่ 24 กุมภาพันธ์ของทุกปีจะมีการจัดแสดงโขนถวายหน้าพระที่นั่งในสวนของอุทยานฯ เนื่องในวันคล้ายวันพระบรมราชสมภพของพระบาทสมเด็จพระพุทธเลิศหล้านภาลัย
สิ่งที่น่าสนใจได้แก่ หอกลางซึ่งประดิษฐานพระบรมรูปพระบาทสมเด็จพระพุทธเลิศหล้านภาลัยและโบราณวัตถุ หอนอนชาย แสดงให้เห็นลักษณะความเป็นอยู่ของชาวไทย หอนอนหญิงแสดงให้เห็นลักษณะความเป็นอยู่ของหญิงโบราณชานเรือน จัดแสดงตามแบบบ้านไทยโบราณห้องครัว และห้องน้ำ แสดงลักษณะครัวไทยและห้องน้ำของชนชั้นกลาง นอกจากนี้ยังมีโรงละครกลางแจ้ง สวนพฤกษชาติ เป็นสวนพันธุ์ไม้ในวรรณคดีนานาชนิดกว่า 140 ชนิด เช่น ยี่สุ่น ช้างโน้ม ทับทิมหนู สารภี และมีมะพร้าวพญาซอซึ่งเป็นพันธุ์หายากที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้นำมาปลูกภายในอุทยานฯ
การเดินทางไปอุทยานพระบรมราชานุสรณ์ใช้เส้นทางถนนพระรามที่ 2 ถึงกิโลเมตรที่ 63 เลี้ยวขวาเข้าทางหลวงแผ่นดินหมายเลข 325 เข้าจังหวัดสมุทรสงคราม 6 กิโลเมตร ถึงบริเวณอุทยาน (มีป้ายบอกตลอดทาง) จากตัวเมืองมีรถประจำทางสายบางนกแขวกผ่าน ขึ้นได้ที่ตลาดเทศบาลเมืองสมุทรสงคราม

อ้างอิง
* อุทยานพระบรมราชานุสรณ์ พระบาทสมเด็จพระพุทธเลิศหล้านภาลัย 
* สมุทรสงคราม - อุทยาน ร.2 sanook.com
* นิตยสารสารคดี ฉบับที่ 271 กันยายน 2550

แหล่งข้อมูลอื่น
* ข้อมูลแผนที่ การเดินทางไป อุทยาน ร.2 
*
ไซเบอร์เซ็กซ์
ไซเบอร์เซ็กซ์ ( ) หรือ ออนไลน์เซ็กซ์ เป็นคำทับศัพท์ที่หมายถึงการมีเพศสัมพันธ์ หรือการช่วยตัวเองแบบต่าง ๆ และอาจจะมีเซ็กส์ทอยเข้ามาเสริมขณะมีกิจกรรมทางเพศโดยผ่านทางเครือข่ายอินเทอร์เน็ต โดยการแชท ผ่านโปรแกรมสนทนาต่างๆ เช่น Camfrog, เอ็มเอสเอ็น, Yahoo, Skype ฯลฯ ซึ่งรวมถึงการกระทำต่าง ๆ ที่ปลุกเร้าอารมณ์ทางเพศ เช่น ถอดเสื้อผ้า, เปลือยกาย, สำเร็จความใคร่ด้วยตัวเอง หรือร่วมเพศ เป็นต้น ต่อหน้าเว็บแคม ซึ่งจะมีบุคคลอื่นได้รับชมการถ่ายทอดสดทางอินเทอร์เน็ต
ผู้นิยมไซเบอร์เซ็กซ์ส่วนใหญ่เป็นวัยรุ่น รวมถึงวัยทำงานที่มีความเครียดมากกว่างานอื่น และไม่เท่านั้นกลุ่มผู้ที่ชอบแบบแปลก ๆ หรือชอบคนแปลกหน้า มีทั้งที่เป็นชายจริงหญิงแท้ และกลุ่มรักเพศเดียวกัน โดยนัดทางกลุ่มโซเชียลมีเดีย สังคมออนไลน์ และการโฆษณาผ่านสื่อลามกเว็ปหนังโป๊ต่าง ๆ

ข้อเสียของไซเบอร์เซ็กส์ถือว่าเป็นความเสี่ยงมากต่อความเป็นส่วนตัว อาจเกิดการแบล็คเมล์ หรือการอัดวีดีโอไว้ทำให้เสื่อมเสียชื่อเสียงได้
== ข้อดี == 
เซ็กส์ไซเบอร์มีข้อดีหลายประการ: 
* เซ็กส์ไซเบอร์ช่วยให้คู่จริงที่อยู่ห่างกันทางกายภาพยังคงรักษาความใกล้ชิดทางเพศไว้ได้ ในความสัมพันธ์ที่คู่รักอยู่ไกลกัน มันสามารถรักษาองค์ประกอบทางเพศของความสัมพันธ์ที่พวกเขาเห็นหน้ากันเพียงบางครั้ง นอกจากนี้ยังช่วยให้คู่รักสามารถแก้ไขปัญหาในชีวิตทางเพศที่พวกเขารู้สึกอึดอัดที่จะพูดถึงในสถานการณ์อื่น ๆ 
* เซ็กส์ไซเบอร์เปิดโอกาสให้สำรวจด้านทางเพศ ตัวอย่างเช่น ช่วยให้ผู้เข้าร่วมสามารถสานฝันที่พวกเขาไม่กล้าจะทำในชีวิตจริง (หรืออาจจะไม่สามารถทำได้เลย) ผ่านการเล่นบทบาทเนื่องจากข้อจำกัดทางกายภาพหรือสังคม 
* เซ็กส์ไซเบอร์เป็นรูปแบบที่ปลอดภัยมากกว่าของการสำรวจทางเพศเมื่อเทียบกับการมีเพศสัมพันธ์จริง ในโลกออ
ูปแบบที่ปลอดภัยมากกว่าของการสำรวจทางเพศเมื่อเทียบกับการมีเพศสัมพันธ์จริง ในโลกออนไลน์ไม่มีความเสี่ยงต่อการติดเชื้อทางเพศสัมพันธ์ การตั้งครรภ์ที่ไม่พึงประสงค์ หรือความรุนแรงทางร่างกาย ซึ่งเป็นข้อได้เปรียบโดยเฉพาะสำหรับผู้หญิง 
* บนอินเทอร์เน็ตใช้ความพยายามและทรัพยากรน้อยกว่าชีวิตจริงในการติดต่อกับคนที่คล้ายกับคุณหรือมีโอกาสสร้างความสัมพันธ์ที่มีความหมายมากขึ้น
นักจิตวิทยาระบุว่าการมีส่วนร่วมอย่างสม่ำเสมอในรูปแบบการแสดงออกทางเพศที่ปลอดภัยช่วยลดระดับความวิตกกังวล เพิ่มความมั่นใจ และแม้แต่ช่วยรับมือกับความเหงาได้ ห้องแชทเซ็กส์อาจเป็นวิธีในการสำรวจความปรารถนาของตนอย่างปลอดภัย โดยเฉพาะอย่างยิ่งสำหรับคนที่เก็บตัว คนพิการ หรือผู้ที่เพิ่งเริ่มสร้างอัตลักษณ์ทางเพศของตน

การทบทวนงานวิจัยและแบบสำรวจเรียกร้องให้มีมุมมองที่สมดุลต่อกิจกรรมทางเพศบนอินเทอร์เน็ตโดยรวมและเซ็กส์ไซเบอร์โดยเฉพาะ ซึ่งยอมรับทั้งข้อดีและข้อเสีย รวมถึงผลกระทบทั้งในแง่บวกและลบ

ดูเพิ่ม
* เซ็กซ์โฟน

อ้างอิง
* ไซเบอร์เซ็กซ์ ...เอกซ์ผ่านจอ... โดย ชาน่า ประชาไทย
ยุคหินญี่ปุ่น
ยุคหินญี่ปุ่น ( ) เป็นช่วงระยะการตั้งถิ่นฐานของมนุษย์ในญี่ปุ่นก่อนการพัฒนาเครื่องปั้นดินเผา โดยทั่วไปอยู่ในช่วงก่อน 10,000 ปีก่อนคริสต์ศักราช ปีที่เริ่มต้นทั่วไปอยู่ที่ประมาณ 40,000 ปีก่อนคริสต์ศักราช ถึงแม้ว่าการมีอยู่ของมนุษย์ก่อน 35,000 ปีก่อนคริสต์ศักราช ยังเป็นที่ถกเถียง โดยมีการตั้งคำถามถึงความถูกต้องของสิ่งประดิษฐ์ที่สนับสนุนการมีอยู่ของมนุษย์บนหมู่เกาะในช่วงก่อน 35,000 ปีก่อนคริสต์ศักราช ยุคสมัยนี้ขยายไปจนถึงจุดเริ่มต้นยุคโจมง หรือประมาณ 14,000 ปีก่อนคริสต์ศักราช

กระดูกมนุษย์ช่วงแรกสุดถูกค้นพบที่นครฮามามัตสึ จังหวัดชิซูโอกะ ซึ่งมีการตรวจหาอายุจากคาร์บอนกัมมันตรังสีที่ประมาณ 18,000–14,000 ปีที่แล้ว
โบราณคดี
การศึกษาในยุคหินของญี่ปุ่นยังไม่เริ่มต้นจนกระทั่งไม่นานมานี้ สถานที่ยุคหินเก่าแห่งแรกยังไม่ถูกค้นพบจนกระทั่ง ค.ศ. 1946 หลังสิ้นสุดสงครามโลกครั้งที่สอง เนื่องจากสมมติฐานก่อนหน้าที่ว่ามนุษย์ยังไม่อาศํยอยู่ที่ญี่ปุ่นก่อนยุคโจมง การขุดค้นมักหยุดที่ช่วงต้นของโจมง (14,000 ปีก่อนคริสต์ศักราช) และไม่มีการดำเนินการต่อ แต่นับตั้งแต่การค้นพบสถานที่ยุคหินเก่าแห่งแรกโดยทาดาฮิโระ ไอซาวะ ทำให้มีการค้นพบสถานที่ในยุคหินประมาณ 5,000 แห่ง บางแห่งอยู่ในโบราณสถานยุคโจมง และบางส่วนมีอายุถึงสมัยไพลสโตซีน

การหลอกลวงทางโบราณคดี

อ้างอิง
บรรณานุกรม
* The History and Geography of Human Genes, Cavalli-Sforza, Princeton University Press, 
*Ainu:Spirit of a Northern People, National Museum of Natural History, Smithsonian Institution, 
*Shoh Yamada (2002). Harvard Asia Quarterly "Politics and Personality: Japan's Worst Archaeology Scandal", Volume VI, No. 3. Summer

แหล่งข้อมูลอื่น
*The history of human populations in the Japanese Archipelago inferred from genome-wide SNP data with a special reference to the Ainu and the Ryukyuan populations
วัดพระบรมธาตุ
วัดพระบรมธาตุ อาจหมายถึง
* วัดพระบรมธาตุ จังหวัดกำแพงเพชร
* วัดพระบรมธาตุ จังหวัดนครศรีธรรมราช
* วัดพระบรมธาตุ จังหวัดชัยนาท
* วัดพระบรมธาตุ จังหวัดอุตรดิตถ์
* วัดพระบรมธาตุ จังหวัดตาก
* วัดพระบรมธาตุ จังหวัดอุบลราชธานี

ดูเพิ่ม
* วัดพระธาตุ
* วัดมหาธาตุ
* วัดพระธาตุจอมรุ่ง
* วัดพระธาตุจอมแจ้ง
* วัดหน้าพระธาตุ
วัดคลองบุญ
วัดคลองบุญ เป็นวัด ตั้งอยู่ที่ บ้านเลขที่ 62 หมู่ที่ 1 บ้านคลองควาย ตำบลน้ำเต้า อำเภอมหาราช พระนครศรีอยุธยา สังกัดคณะสงฆ์มหานิกาย มีที่ดินตั้งวัดเนื้อที่ 2 ไร่ 3 งาน 84 ตารางวา โฉนดที่ดิน
เลขที่ 7129 อาณาเขต ทิศเหนือติดต่อกับที่ดินของนายขีด ทิศใต้ติดกับแม่น้ำลพบุรี ทิศตะวันออกติดกับที่ดินนายณรงค์ ทิศตะวันตกติดต่อกับแม่น้ำลพบุรี มีที่ธรณีสงฆ์ 1 แปลง เนื้อที่ 5 ไร่ 80 ตารางวา โฉนดเลขที่ 5654
พื้นที่ตั้งเป็นที่ราบลุ่ม อยู่ริมฝั่งซ้ายของแม่น้ำลพบุรี อาคารเสนาสนะต่างๆ มี อุโบสถกว้าง 6.75 เมตร ยาว 12.51 เมตร สร้าง พ.ศ. 2458 โครงสร้างก่ออิฐถือปูน ทรงไทยโบราณ มีกำแพงแก้วโดยรอบ ศาลาการเปรียญกว้าง 8.75 เมตร ยาว 14.75 เมตร สร้าง พ.ศ. 2524 เป็นอาคารคอนกรีต ยกพื้นสูง หอสวดมนต์ กว้าง 8 เมตร ยาว 14.25 เมตร สร้าง พ.ศ. 2500 เป็นอาคารไม้ ยกพื้นสูง กุฏิสงฆ์ 6 หลังเป็นอาคารไม้ ทรงไทยโบราณใต้ถุนสูง สำหรับ ปูชนียวัตถุมี พระประธานในอุโบสถ และมีเจดีย์ ตั้งอยู่ด้านหลังของอุโบสถ สร้างขึ้นเมื่อ 2458
สร้างขึ้นเป็นวัดนับตั้งแต่ วันที่ 20 มกราคม พ.ศ. 2451 เดิมมีนามว่า “วัดคลองควาย” ได้เปลี่ยนนามเป็น “วัดคลองบุญ” ในปี พ.ศ. 2483 เพื่อให้มีความหมายที่เป็นมงคลยิ่งขึ้น ได้รับพระราชทานวิสุงคามสีมา วันที่ 20 พฤษภาคม พ.ศ. 2457 ปัจจุบัน พระสมุห์ชาญวุฒิ วุฑฺฒิญาโณ (ณ พัทลุง) เป็นเจ้าอาวาส
รายชื่อเจ้าอาวาส
เจ้าอาวาส มี 9 รูป คือ 
# พระอธิการปลั่ง พ.ศ. 2451 – 2473
# พระอธิการปั้น พ.ศ. 2473 – 2490
# พระอธิการพวง พ.ศ. 2490 – 2495
# พระอธิการประสิทธิ์ พ.ศ. 2495 – 2498
# พระใบฎีกาทองหล่อ พ.ศ. 2498 – 2505
# พระกระจ่าง พ.ศ. 2505 – 2508
# พระสนิท พ.ศ. 2508 – 2510
# พระอธิการแวว พ.ศ. 2510 – 2514
# พระใบฎีกาทองอินทร์ พ.ศ. 2514 - 2553
# พระอธิการสำรวย สํวโร พ.ศ. 2553 - พ.ศ. 2565
# พระสมุห์ชาญวุฒิ วุฑฺฒิญาโณ พ.ศ. 2565 - ปัจจุบัน

ประมวลภาพ
ไฟล์:มองจากทางเข้าด้านติดถนน.jpg|มองจากทางเข้าด้านติดถนน
ไฟล์:อุโบสถวัดคลองบุญ.jpg|อุโบสถวัดคลองบุญ
ไฟล์:ศาลาจตุรทิศ.jpg|ศาลาจตุรทิศ
ไฟล์:ศาลาที่ถัดจากพระอุโบสถ.jpg|ศาลาที่ถัดจากพระอุโบสถ
ไฟล์:ต้นโพธิ์หน้าทางขึ้นกุฏิ.jpg|ต้นโพธิ์หน้าทางขึ้นกุฏิ
ไฟล์:กุฏิสงฆ์ด้านใน.jpg|กุฏิสงฆ์ด้านใน
ไฟล์:พระพุทธรูปในหอสวด.jpg|พระพุทธรูปในหอสวด
ไฟล์:พระพุทธรูปในพระอุโบสถ.jpg|พระพุทธรูปในพระอุโบสถ

อ้างอิง
* วัดคลองบุญ 
* 
*หนังสือวัดคลองบุญ อำเภอมหาราช จังหวัดพระนครศรีอยุธยา
กลุ่มโบราณสถานพระราชวังโปตาลาในลาซ่า
กลุ่มโบราณสถานพระราชวังโปตาลาในลาซ่า คือแหล่งแหล่งมรดกโลกทางวัฒนธรรมในลาซ่า เขตปกครองตนเองทิเบต สาธารณรัฐประชาชนจีน ได้รับคัดเลือกให้เป็นมรดกโลกเมื่อปี พ.ศ. 2537 (ค.ศ. 1994) และมีการลงทะเบียนสิ่งก่อสร้างที่เกี่ยวข้องข้างเคียงอีกในปี พ.ศ. 2543 และ 2544 (ค.ศ. 2000, 2001)

ประวัติ
เนื่องจากลาซ่านั้นเป็นเมืองหลวงของวัฒนธรรม โดยมีองค์ทะไลลามะเป็นผู้นำของพุทธศาสนาแบบทิเบต ลาซ่าจึงสามารถพัฒนาให้เจริญรุ่งเรืองในแบบวัฒนธรรมของตน อีกทั้งยังส่งอิทธิพลทางวัฒนธรรมหรือสถาปัตยกรรมไปยังประเทศรายรอบ เช่น อินเดีย เนปาล ภูฏาน และจีนอีกด้วย
โบราณสถานที่ได้รับลงทะเบียน
* พระราชวังโปตาลา (ลงทะเบียนเมื่อปี 2537)
* วัดโชคัง หรือ วัดต้าเจา (ลงทะเบียนเมื่อปี 2543)
* พระราชวังโนร์พูลิงกา (ลงทะเบียนเมื่อปี 2544)
เกณฑ์การพิจารณา
พระราชวังโปตาลาและสิ่งก่อสร้างที่เกี่ยวข้องเหล่านี้ได้รับลงทะเบียนให้เป็นมรดกโลกโดยผ่านเกณฑ์การพิจารณา ดังนี้
* (i) - เป็นตัวแทนของการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์
* (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนาทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
วัดพระนอนขอนม่วง
วัดพระนอนขอนม่วง เป็นวัดตั้งอยู่ในเขตตำบลดอนแก้ว อำเภอแม่ริม จังหวัดเชียงใหม่ สร้างขึ้นเมื่อใดไม่ปรากฏ มีเพียงตำนานกล่าวถึงการซ่อมแซมในพุทธศตวรรษที่ 24 เมื่อเปรียบเทียบกับโบราณสถานประเภทเดียวกัน สันนิษฐานว่าสร้างขึ้น เมื่อกลางพุทธศตวรรษที่ 21

วัดพระนอนขอนม่วงขึ้นทะเบียนโบราณสถาน เมื่อวันที่ 5 มกราคม พ.ศ. 2497
สะพานเหล็ก
สะพานดำรงสถิต หรือ สะพานเหล็กบน คือ สะพานเหล็กข้ามคลองรอบกรุง บริเวณคลองโอ่งอ่าง บนถนนเจริญกรุง ในพื้นที่แขวงวังบูรพาภิรมย์ เขตพระนคร, แขวงบ้านบาตร เขตป้อมปราบศัตรูพ่าย และแขวงสัมพันธวงศ์ เขตสัมพันธวงศ์ กรุงเทพมหานคร มีชื่อเรียกอย่างทางการว่า "สะพานดำรงสถิต"
ในปีพุทธศักราช 2438 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ขยายถนนเจริญกรุงและรื้อสร้างสะพานเหล็กใหม่เป็นสะพานโครงเหล็กเปิดได้ การก่อสร้างสะพานเหล็กบนทำให้ต้องมีการย้ายประตูและกำแพงวังที่ประทับของสมเด็จพระเจ้าบรมวงศ์เธอ กรมพระยาดำรงราชานุภาพ ริมถนนเจริญกรุงบางส่วน จึงโปรดเกล้าฯ พระราชทานนามว่า "สะพานดำรงสถิต" เพื่อเป็นเกียรติแด่สมเด็จฯ กรมพระยาดำรงราชานุภาพ สำหรับสะพานเหล็กล่าง พระราชทานนามว่า "สะพานพิทยเสถียร" เพื่อเป็นเกียรติแก่พระเจ้าบรมวงศ์เธอ กรมขุนพิทยลาภพฤฒิธาดาซึ่งมีวังที่ประทับตั้งอยู่ใกล้กับสะพาน โดยทั้ง 2 สะพานนี้ เจ้าพระยาศรีสุริยวงศ์ในฐานะแม่กองจัดสร้าง สิ้นเงินไปทั้งสิ้น 23,200 บาท และในปีพุทธศักราช 2518 ทั้ง 2 สะพา
ะแม่กองจัดสร้าง สิ้นเงินไปทั้งสิ้น 23,200 บาท และในปีพุทธศักราช 2518 ทั้ง 2 สะพานได้ถูกขึ้นทะเบียนโดยกรมศิลปากรให้เป็นโบราณสถานของชาติ
บริเวณเชิงสะพานเหล็ก และรวมไปถึงบริเวณใกล้เคียงคือ คลองถม เคยเป็นแหล่งค้าขายสินค้าที่คับคั่งมาก โดยเฉพาะในวันหยุดสุดสัปดาห์ มีสินค้าหลากหลายประเภท เช่น วิดีโอเกม, โมเดลตุ๊กตา, เครื่องใช้ไฟฟ้า, ซีดี และสินค้าละเมิดลิขสิทธิ์รวมถึงสื่อลามกอนาจารอีกจำนวนมาก จนกลายเป็นแหล่งการค้าที่เป็นที่รู้จักกันดี แต่ทว่าในช่วงปี พ.ศ. 2558 กรุงเทพมหานครมีนโยบายที่จะปรับปรุงภูมิทัศน์ของสองข้างทางคลองโอ่งอ่าง จึงมีการรื้อถอนสิ่งปลูกสร้างและร้านค้าทั้งหมด จึงเผยให้เป็นสภาพของตัวสะพานชัดเจน และรวมไปถึงสะพานอื่น ๆ ที่อยู่ใกล้เคียงกัน ได้แก่ สะพานภาณุพันธุ์, สะพานหัน และสะพานบพิตรพิมุข รวมถึงสะพานโอสถานนท์ ที่อยู่สุดปลายคลองบริเวณเชิงสะพานพระปกเกล้าฝั่งข้ามไปยังฝั่งธ
มถึงสะพานโอสถานนท์ ที่อยู่สุดปลายคลองบริเวณเชิงสะพานพระปกเกล้าฝั่งข้ามไปยังฝั่งธนบุรี ส่วนร้านค้าบางร้านก็ได้ย้ายทำเลขายไปอยู่ห้างเมก้า พลาซ่า ที่อยู่ใกล้ ๆ
ปัจจุบัน เชิงสะพานยังมีซุ้มประตูวชิรสถิต 72 พรรษา ตั้งอยู่บนถนนเจริญกรุงอีกด้วย

สถานที่ใกล้เคียงและจุดเชื่อมต่อ
* ทิศเหนือน้ำ: อุโมงค์รถไฟฟ้ามหานคร (MRT) สายเฉลิมรัชมงคล

* ทิศท้ายน้ำ: สะพานภาณุพันธุ์

* สะพานต่อเนื่องในพื้นที่: สะพานหัน, สะพานบพิตรพิมุข, สะพานโอสถานนท์

* แลนด์มาร์คสำคัญ: เมก้าพลาซ่า (แรกเริ่ม เดิมคือ เมอร์รี่คิงส์ วังบูรพา)

ดูเพิ่ม
*สะพานพิทยเสถียร

อ้างอิง
* สถานที่ต่างๆ ที่เสนาบดีในสกุลบุนนาคเป็นแม่กองสร้าง ชมรมสายสกุลบุนนาค
* สะพานดำรงสถิตย์ (สะพานเหล็กบน) สะพานทิพยเสถียร (สะพานเหล็กล่าง) 
* กทม.เริ่มรื้อสะพานเหล็กแล้ว
* เคยเห็นสะพานหันมั้ย
* รู้ยังอยู่ไหนบ้าง! ๑๗ สะพานสวยงามสร้างสมัย ร.๔ ร.๕ ร.๖ ขึ้นทะเบียนเป็นโบราณสถาน ยังใช้อยู่ในปัจจุบัน!!

แหล่งข้อมูลอื่น
*สะพานดำรงสถิต (The Damrong stitya Bridge) 
*
สะพานพิทยเสถียร
สะพานพิทยเสถียร หรือสะพานเหล็กล่าง เป็นหนึ่งในสะพานที่สร้างข้ามคลองผดุงกรุงเกษม ในพื้นที่แขวงตลาดน้อย เขตสัมพันธวงศ์ กรุงเทพมหานคร โดยมีประวัติและที่มาควบคู่ไปกับสะพานดำรงสถิต หรือที่นิยมเรียกว่าสะพานเหล็ก ที่ข้ามคลองโอ่งอ่าง ในเขตพระนคร สะพานพิทยเสถียรตั้งอยู่บนถนนเจริญกรุงช่วงที่มาจากเขตบางรัก ในช่วงที่ตัดกับถนนมหาพฤฒาราม ที่มุ่งหน้ามาจากถนนพระรามที่่ 4 ใกล้กับแยกไมตรีจิตต์
ในรัชสมัยพระบาทสมเด็จพระจอมเกล้าเจ้าอยู่หัว เมื่อโปรดให้ประกาศบอกบุญผู้ที่มีจิตศรัทธา ให้ช่วยกันสร้างสะพานข้ามคูคลองในพระนครนั้น สมเด็จเจ้าพระยาบรมมหาศรีสุริยวงค์ (ช่วง บุนนาค) ได้สร้างเป็นสะพานโครงเหล็กคู่กับสะพานดำรงสถิต เรียกว่า "สะพานเหล็กล่าง" (ในขณะที่สะพานดำรงสถิต เรียกว่า "สะพานเหล็กบน") พื้นสะพานข้างล่างมีล้อ และรางเหล็กสำหรับเปิดสะพานให้แยกจากกันได้ ต่อมาพระบาทสมเด็จพระจุลจอมเกล้าเจ้าอยู่หัว โปรดให้กรมโยธาธิการสร้างใหม่ในพุทธศักราช 2442 เป็นสะพานโครงเหล็กเปิดได้เช่นเดียวกันกับสะพานดำรงสถิต พระราชทานนามว่า "สะพานพิทยเสถียร" เพื่อเป็นเกียรติแก่พระเจ้าบรมวงศ์เธอ กรมขุนพิทยลาภพฤฒิธาดา ซึ่งมีวังที่ประทับอยู่ในบริเวณใกล้เคียง สร้างเสร็จใน
ศ์เธอ กรมขุนพิทยลาภพฤฒิธาดา ซึ่งมีวังที่ประทับอยู่ในบริเวณใกล้เคียง สร้างเสร็จในพุทธศักราช 2443 ต่อมาพระบาทสมเด็จพระมงกุฎเกล้าเจ้าอยู่หัว โปรดให้ปรับปรุงสะพานนี้ใหม่ ซึ่งคือสะพานที่ปรากฏให้เห็นอยู่ในปัจจุบัน
จดหมายเหตุการอนุรักษ์กรุงรัตนโกสินทร์ ซึ่งตีพิมพ์เมื่อ พ.ศ. 2525 ระบุว่า "คลองผดุงกรุงเกษมได้กลายเป็นเส้นทางคมนาคมขนส่งสินค้าที่สำคัญของกรุงรัตนโกสินทร์ บริเวณริมคลองเป็นตลาดสินค้าประเภทต่าง ๆ และโรงสี มีเรือบรรทุกสินค้าเข้ามาจอดอยู่ตามริมคลองเป็นระยะ ถัดไปจนถึงสะพานพิทยเสถียรมีสินค้าประเภทโอ่ง กระถาง ที่ผลิตในประเทศและมาจากประเทศจีน และมีโรงสี โรงน้ำแข็ง โกดังสินค้าต่าง ๆ ตั้งรายสองฟากคลองไปจนจรดแม่น้ำเจ้าพระยา"
สภาพสะพานเป็นสะพานคอนกรีตเสริมเหล็ก มีสถาปัตยกรรมแบบเวนีเชียน มีคานล่างเป็นรูปโค้ง สะพานนี้มีลวดลายตกแต่งประณีตงดงามมาก โดยเฉพาะเสาลูกกรง เสาโคมไฟฟ้าทั้ง 8 ต้น ตลอดจนลายหัวสิงห์ที่ปลายรอดสะพาน ทั้งสะพานพิทยเสถียรและสะพานดำรงสถิต ได้ถูกขึ้นทะเบียนเป็นโบราณสถานในพื้นที่กรุงเทพมหานคร โดยกรมศิลปากรตั้งแต่พุทธศักราช 2518

ดูเพิ่ม
*สะพานดำรงสถิต

อ้างอิง

แหล่งข้อมูลอื่น
*
พระบรมราชานุสาวรีย์รัชกาลที่ 5 (สวนภูมินทร์)
พระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัวฯ รัชกาลที่ ๕ ประดิษฐานอยู่ ณ พระแท่นกลางสวนหลวงภูมินทร์ ในเขตเทศบาลเมืองสุไหงโก-ลก ตำบลสุไหงโก-ลก อำเภอสุไหงโก-ลก จังหวัดนราธิวาสเป็นพระบรมรูปหล่อสำริด สีดำ จัดสร้างโดยกรมศิลปากรเมื่อประมาณปี พ.ศ. 2510 หันพระพักต์ไปทางประเทศมาเลเซีย แสดงถึงพระบารมีเมตตาเหนือประชาชนชาวสยามที่จะทรงปกป้องแผ่นดินไทยตลอดไปถึงแม้สมเด็จพระพุทธเจ้าหลวงจะเสด็จสวรรคตไปกว่าร้อยปีแล้ว แต่พระบารมีเมตตายังทรงคุ้มครองประชาชนชาวไทยอยู่ ปัจจุบันเป็นที่เคารพสักการะของชาวเมืองสุไหงโก-ลก และนักท่องเที่ยวทั่วไปทั้งไทยและต่างประเทศ
ซึ่งในวันปิยมหาราช 23 ตุลาคมของทุกปี ผู้ว่าราชการจังหวัดนราธิวาส พร้อมด้วยหัวหน้าส่วนราชการ ทหาร ตำรวจ องค์กรปกครองส่วนท้องถิ่น กำนัน ผู้ใหญ่บ้านและกลุ่มพลังมวลชน ประชาชน ทุกหมู่เหล่าจะมีการวางพวงมาลาถวายราชสดุดีหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวมหาราช รัชกาลที่ 5 โดยในพิธีดังกล่าวยังได้มีการประกวดพวงมาลาของนักเรียน นักศึกษาอีกด้วย
นำศักดิ์น้อย ยุทธการกำธร
นำศักดิ์น้อย ยุทธการกำธร เกิดวันที่ 13 ตุลาคม พ.ศ. 2522 เป็นทั้งนักมวยไทยและนักมวยสากลชาวไทย จากค่ายมวย ป.ประมุข สถิติการชก 2 ครั้ง ชนะ 1 (น็อค 1) แพ้ 1 และนอกจากนี้ เขาเป็นนักมวยไทยในยุคแรกที่ได้รับค่าตัวด้วยตัวเองที่สนามมวยเวทีลุมพินี และได้ปฏิบัติตามสืบต่อกันมาในภายหลังจนถึงปัจจุบัน รวมถึงเป็นนักมวยไทยที่มีการไหว้ครูรำมวยที่สวยงามจนได้รับสมญานามว่า "ราชันย์รำมวย"

เกียรติประวัติ
* แชมป์ PABA เฉพาะกาลรุ่นไลท์เวท 
** ชิงวันที่ 1 สิงหาคม 2545 ชนะน็อค ซูกิ โรเซนเซวียต (อิสราเอล) ยก 5 ที่จังหวัดสมุทรปราการ
** เสียแชมป์ 27 กันยายน 2545 แพ้น็อค ลาร์รี่ พีโดเนีย (ฟิลิปปินส์) ยก 3 ที่จังหวัดอุตรดิตถ์

อ้างอิง

แหล่งข้อมูลอื่น
* สถิติการชก
เนื้อสัตว์เทียม
เนื้อสัตว์เทียม คือวัตถุดิบประกอบอาหาร ทำจากผลิตภัณฑ์ทางการเกษตร ใช้ประกอบอาหารแทนเนื้อสัตว์ เนื้อสัตว์เทียมมักใช้เป็นส่วนผสมในอาหารมังสวิรัติหรืออาหารเจ โดยมีชนิดย่อยต่าง ๆ คือ

โปรตีนเกษตร
โปรตีนเกษตร คือวัตถุดิบประกอบอาหาร ทำจากแป้งถั่ว เช่น ถั่วเหลือง ซึ่งอาจมีการสกัดไขมันออกด้วย รูปร่างเป็นก้อนไม่แน่นอน เป็นแหล่งโปรตีนแทนเนื้อสัตว์ได้ มักอยู่ในลักษณะผลิตภัณฑ์อบแห้ง
หมี่กึง
หมี่กึง เป็นวัตถุดิบประกอบอาหารแทนเนื้อสัตว์อีกหนึ่งชนิด แต่ไม่ถือเป็นโปรตีนเกษตร เนื่องจากส่วนผสมหลักคือแป้งข้าว เช่น ข้าวเหนียว และ ข้าวสาลี ซึ่งให้คาร์โบไฮเดรต รูปร่างมีได้หลายขนาดหลายแบบ ส่วนใหญ่เป็นก้อนแป้งม้วนลักษณะคล้ายโรตี แต่ปัจจุบันมีการผลิตออกในรูปแบบต่าง ๆ เช่น ลูกชิ้น เนื้อปลาเทียม หรืออื่น ๆ โดยหมี่กึงจะอยู่ในรูปของอาหารสดเสมอ ไม่นิยมอบแห้ง เนื่องจากรสสัมผัสจะเปลี่ยน
ศาลเจ้าคาซูงะ
ศาลเจ้าคาซูงะ ( ) เป็นศาลเจ้าชินโตในเมืองนาระ จังหวัดนาระ ประเทศญี่ปุ่น สร้างขึ้นเมื่อ พ.ศ. 1311 และได้มีการซ่อมแซมอีกหลายครั้ง ศาลเจ้าแห่งนี้เป็นศาลเจ้าประจำตระกูลฟูจิวาระ และยังได้รับการยกย่องจากองค์การยูเนสโกให้เป็นมรดกโลกแห่งหนึ่งด้วย

แหล่งข้อมูลอื่น
* เว็บไซต์ทางการ
หลอดเลือดแดงกระเพาะอาหารซ้าย
ในกายวิภาคศาสตร์ของมนุษย์ หลอดเลือดแดงกระเพาะอาหารซ้าย (left gastric artery) เป็นแขนงที่แยกออกมาจากหลอดเลือดแดงใหญ่ซิลิแอค (celiac trunk) วิ่งมาตามส่วนบนของส่วนโค้งเล็ก (lesser curvature) ของกระเพาะอาหาร แขนงของเส้นเลือดนี้เลี้ยงส่วนล่างของหลอดอาหาร หลอดเลือดแดงกระเพาะอาหารซ้ายมีแขนงเชื่อม (anastomoses) กับหลอดเลือดแดงกระเพาะอาหารขวา (right gastric artery) ซึ่งทำหน้าที่เลี้ยงส่วนล่าง
พยาธิวิทยา
หลอดเลือดแดงกระเพาะอาหารซ้ายอาจเกี่ยวข้องกับโรคแผลเปื่อยเพปติก (peptic ulcer disease) หากแผลทะลุผ่านชั้นเยื่อเมือก (mucosa) ของกระเพาะอาหารไปถึงแขนงของหลอดเลือดแดง จะทำให้เสียเลือดในกระเพาะอาหาร ซึ่งอาจทำให้เกิดอาการต่างๆ เช่น อาเจียนเป็นเลือด (hematemesis) หรืออุจจาระดำ (melaena)

ภาพอื่นๆ
ภาพ:Gray533.png|หลอดเลือดแดงใหญ่ซิลิแอคและแขนงของมัน จากภาพกระเพาะอาหารถูกยกขึ้นและเยื่อบุช่องท้องถูกเอาออก
 ภาพ:Gray1040.png|แผนภาพแสดงแนวที่เยื่อบุช่องท้องยื่นออกจากผนังช่องท้องออกมาคลุมอวัยวะภายใน
 ภาพ:Stomach blood supply.svg|หลอดเลือดแดงที่เลี้ยงกระเพาะอาหาร: หลอดเลือดแดงกระเพาะอาหารซ้ายและขวา หลอดเลือดแดงแกสโตรอิพิโพลอิกซ้ายและขวา และหลอดเลือดแดงกระเพาะอาหารสั้น (คลิกที่รูปเพื่อขยายขนาดภาพ)

แหล่งข้อมูลอื่น
* 
* 
* 
* Branching at uhrad.com
หลอดเลือดแดงกระเพาะอาหารขวา
หลอดเลือดแดงกระเพาะอาหารขวา (right gastric artery หรือ pyloric artery) ออกมาจากหลอดเลือดแดงตับ เหนือต่อกระเพาะอาหารส่วนไพลอรัส (pylorus) ทอดลงมายังปลายส่วนไพลอรัสของกระเพาะอาหาร และผ่านจากขวาไปซ้ายตามแนวของส่วนโค้งเล็ก (lesser curvature) ของกระเพาะอาหาร และให้แขนงไปเลี้ยงส่วนนั้น หลอดเลือดนี้ยังมีแขนงเชื่อม (anastomoses) กับหลอดเลือดแดงกระเพาะอาหารซ้าย (left gastric artery)

ภาพอื่นๆ
ภาพ:Gray532.png|หลอดเลือดแดงใหญ่ซิลิแอคและแขนงของมัน ในภาพนี้ตับถูกยกขึ้น เยื่อโอเมนตัมเล็ก (lesser omentum) และส่วนหน้าของเยื่อโอเมนตัมใหญ่ (greater omentum) ถูกตัดออก
 ภาพ:Stomach blood supply.svg|หลอดเลือดแดงที่เลี้ยงกระเพาะอาหาร: หลอดเลือดแดงกระเพาะอาหารซ้ายและขวา หลอดเลือดแดงแกสโตรอิพิโพลอิกซ้ายและขวา และหลอดเลือดแดงกระเพาะอาหารสั้น (คลิกที่รูปเพื่อขยายขนาดภาพ)

แหล่งข้อมูลอื่น
* 
* 
* 
* 
*
ชั้นใต้เยื่อเมือก
ในทางเดินอาหาร ชั้นใต้เยื่อเมือก ( ) เป็นชั้นของชั้นเนื้อเยื่อประสานแบบ dense connective tissue ซึ่งค้ำจุนชั้นเยื่อเมือก รวมทั้งเชื่อมชั้นเยื่อเมือกและกล้ามเนื้อเรียบที่อยู่ข้างใต้ (เส้นใยกล้ามเนื้อรอบวงอยู่ภายในกล้ามเนื้อตามยาว)

องค์ประกอบ
หลอดเลือด, หลอดน้ำเหลือง, และเส้นประสาท (ทั้งหมดเลี้ยงชั้นเยื่อเมือก) จะวิ่งผ่านชั้นนี้
ข่ายประสาทพาราซิมพาเทติกอยู่กระจายทั่วไปรอบๆ รวมเป็นข่ายประสาทไมสส์เนอร์หรือข่ายประสาทใต้เยื่อเมือก (submucosal plexus หรือ Meissner's plexus) ที่ซึ่งเส้นประสาทก่อนไซแนปส์ (preganglionic parasympathetic neurons) มาเชื่อมต่อ (ไซแนปส์) กับเส้นประสาทหลังไซแนปส์ (postganglionic nerve fibers) ซึ่งเลี้ยงมัสคิวลาริส มิวโคซา (muscularis mucosae)

ภาพอื่นๆ

ไฟล์:Illu bladder.jpg|กระเพาะปัสสาวะ
 ไฟล์:Illu stomach2.jpg|กระเพาะอาหาร
 ไฟล์:Gray1141.png|ภาพตัดแนวตั้งของผนังกระเพาะปัสสาวะ

แหล่งข้อมูลอื่น
* 
* 
* - "Tissues, Layers, and Organs: transverse section of rat gut"
* 
* 
* - "Duodenum and Jejunum"
* Histology at edteched.uottawa.ca
วัดอนงคารามวรวิหาร
วัดอนงคาราม เป็นพระอารามหลวงชั้นโท ชนิดวรวิหาร สังกัดมหานิกายตั้งอยู่ ณ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร ปัจจุบัน พระมหาเมืองอินทร์ อาภากโร เป็นรักษาการเจ้าอาวาส
ประวัติ
วัดอนงคารามวรวิหาร มีชื่อเดิมคือ วัดน้อยขำแถม มาจากชื่อท่านผู้หญิงน้อย ซึ่งเป็นภรรยาของสมเด็จเจ้าพระยาบรมมหาพิไชยญาติ (ทัต บุนนาค) หรือสมเด็จเจ้าพระยาองค์น้อย เป็นผู้สร้างขึ้นคู่กันกับวัดพิชยญาติการามวรวิหาร แล้วถวายเป็นพระอารามหลวงในพระบาทสมเด็จพระนั่งเกล้าเจ้าอยู่หัว ส่วนคำว่าขำแถมนั้นมีเพิ่มเติมมาจากนามเดิมของเจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นผู้ปฏิสังขรณ์วัดแห่งนี้ ต่อมาถึงรัชสมัยพระบาทสมเด็จพระจอมเกล้าเจ้าอยู่หัว วัดนี้ก็ได้รับพระราชทานชื่อใหม่ว่าวัดอนงคารามอย่างในปัจจุบัน
พระอุโบสถที่สร้างขึ้นในสมัยพระบาทสมเด็จพระนั่งเกล้าเจ้าอยู่หัว เป็นอาคารทรงไทย ก่ออิฐถือปูน หลังคามุงกระเบื้องเคลือบ ช่อฟ้า ใบระกาลงรักประดับกระจก หน้าบันและซุ้มประตูหน้าต่างก็มีลวดลายลงรักปิดทองสวยงาม มีพระพุทธรูปสำคัญอย่างพระพุทธจุลนาคซึ่งเป็นพระพุทธรูปสมัยสุโขทัยปางมารวิชัย เป็นพระประธานในพระวิหาร และมีพระพุทธรูปพระสาวกหล่อด้วยโลหะปิดทองยืนอยู่ด้านซ้ายขวา อีกทั้งด้านหน้าพระประธานยังมีพระพุทธมังคโล ซึ่งเป็นพระพุทธรูปทรงเครื่องปางสมาธิตั้งอยู่ด้านหน้าอีกด้วย
และใกล้ ๆ กับพระวิหารนั้นก็ยังมีพระมณฑปซึ่งสร้างขนาบกับพระวิหาร หลังที่อยู่ด้านทิศตะวันออกประดิษฐานพระพุทธรูปไสยาสน์ที่จำลองมาจากวัดราชาธิวาสราชวรวิหาร และหลังที่อยู่ด้านทิศตะวันตกประดิษฐานพระพุทธบาทจำลองเอาไว้

วัดอนงคาราม บนชั้นสอง เป็นห้องสมุดประชาชนภายในวัดนั้น และเป็นที่ตั้งของ "พิพิธภัณฑ์ท้องถิ่นเขตคลองสาน" ซึ่งในพิพิธภัณฑ์นั้นมีการจัดแสดงนิทรรศการเรื่องราวความเป็นมาเป็นไปต่าง ๆ ในเขตคลองสาน ทั้งเรื่องของวิถีชีวิต ความเป็นอยู่ของชาวคลองสานตั้งแต่อดีตจนถึงปัจจุบัน

คลังภาพ
ไฟล์:วัดอนงคารามวรวิหาร เขตคลองสาน กรุงเทพมหานคร.JPG|พระพุทธจุลนาค และพระพุทธมังคโล ในพระวิหาร
ไฟล์:(2023) วัดอนงคารามวรวิหาร เขตคลองสาน กรุงเทพมหานคร (6).jpg|พระประธานในพระอุโบสถ ประดิษฐานในบุษบก
ไฟล์:วัดอนงคารามวรวิหาร เขตคลองสาน กรุงเทพมหานคร (11).JPG|พระประธานในพระอุโบสถ
ไฟล์:Wat Anongkharam, Khlong San, Bangkok วัดอนงคารามวรวิหาร (23).jpg|พระนอนในพระมณฑป จำลองแบบจากวัดราชาธิวาส
ไฟล์:วัดอนงคารามวรวิหาร เขตคลองสาน กรุงเทพมหานคร (6).JPG|บานประตูพระอุโบสถ
ไฟล์:(2023) วัดอนงคารามวรวิหาร เขตคลองสาน กรุงเทพมหานคร (16).jpg|พระแก้วขาว
ไฟล์:วัดอนงคารามวรวิหาร เขตคลองสาน กรุงเทพมหานคร (8).JPG|ตุ๊กตาจีน
อ้างอิง
* วัดอนงคารามวรวิหาร dhammathai.org
* รำลึกสมเด็จย่าในถิ่นนิวาสสถานเดิม ณ วัดอนงคาราม โดย ผู้จัดการออนไลน์ 16 ตุลาคม 2550 17:49 น.

แหล่งข้อมูลอื่น
กูรีชีบา
บราซิล]]

กูรีชีบา ( ) เป็นเมืองหลวงของรัฐปารานา ประเทศบราซิลและเป็นเมืองใหญ่ที่สุดในรัฐ มีประชากรมากที่สุดในบริเวณบราซิลตอนใต้ เป็นเมืองศูนย์กลางเศรษฐกิจ
การคมนาคม
ระบบขนส่งมวลชน
ระบบขนส่งมวลชนในกูรีชีบาในปัจจุบันประกอบด้วยรถเมล์ทั้งหมด ในชื่อ Rede Integrada de Transporte โดยกูรีชีบาเป็นเมืองแรกในโลกที่นำระบบรถโดยสารประจำทางด่วนพิเศษ (BRT) มาใช้ในปี พ.ศ. 2517 โดยเมื่อมีการนำรถบีอาร์ทีมาใช้ ส่งผลให้มีการย้ายรูปแบบการเดินทาง (modal shift) จากรถส่วนตัวเป็นรถเมล์ ลดลงมา 27 ล้านเที่ยว ต่อปี (2534) โดยส่งผลให้มีการประหยัดเชื้อเพลิง 27 ล้านลิตร และเมื่อเปรียบเทียบเมืองขนาดใหญ่ทั้ง 9 เมืองในประเทศบราซิล กูรีชีบาใช้พลังงานเชื้อเพลิงน้อยกว่าเมืองอื่นเฉลี่ย 30% ต่อหัวประชากร ส่งผลให้เป็นเมืองขนาดใหญ่ที่มลภาวะทางอากาศน้อยที่สุด
ปัจจุบันค่ามีรถเมล์ที่วิ่ง 1,100 คัน โดยวิ่ง 12,500 เที่ยว ให้บริการผู้โดยสาร 1.3 ล้านคน โดยประชาชนในเมืองเสียค่าใช้จ่ายในการเดินทางคิดเป็น 10% ของรายได้ ซึ่งต่ำกว่าค่าเฉลี่ยของประเทศ

รัฐบาลได้มีนโยบายในการสร้างรถไฟใต้ดินมาเป็นระยะเวลานาน จนกระทั่งในปี 2557 ได้มีการทำสัญญาสร้างรถไฟฟ้าความยาว 17.6 กม. ประกอบด้วยสถานี 14 แห่งตามแนวเหนือใต้ของประเทศ โดยได้ทำสัญญา 35 ปี ในลักษณะของหุ้นส่วนมหาชน-เอกชน ประมาณค่าก่อสร้างอยู่ที่ 4.62 ล้านเรอัล

เมืองพี่น้อง
กูรีชีบาเป็นเมืองพี่น้องกับเมืองดังนี้:
* อาซุนซิออน ประเทศปารากวัย
* กูอิงบรา ประเทศโปรตุเกส
* โคลัมบัส สหรัฐ
* กัวดาลาฮารา ประเทศเม็กซิโก
* หางโจว ประเทศจีน
* ฮิเมจิ ประเทศญี่ปุ่น
* แจ็กสันวิลล์ สหรัฐ
* กรากุฟ ประเทศโปแลนด์
* ลียง ประเทศฝรั่งเศส 
* มอนเตวิเดโอ ประเทศอุรุกวัย
* ออร์แลนโด สหรัฐ
* ซานตากรุซเดลาซิเอร์รา ประเทศโบลิเวีย
* ซูว็อน ประเทศเกาหลีใต้
* เตรวีโซ ประเทศอิตาลี
* ไมแอมี-เดด สหรัฐ

อ้างอิง

แหล่งข้อมูลอื่น

* Official homepage
ทรัย
ทรัย ( ) เป็นกลุ่มดนตรีสัญชาติไทย เริ่มก่อตั้งวงในปี 2520

ประวัติ
สมภพ (อ๊อด) สายัณห์กุล กับ มือเบส เริงรัก สัตยวินิจ ซึ่งคุ้นเคยกันมาแต่เด็ก ๆ จนโต ไปเรียนดนตรีที่สยามกลการด้วยกัน และคิดจะตั้งวงดนตรีขึ้นมาตระเวนเล่นตามงานต่าง ๆ เหมือนกับอย่างที่รุ่นพี่ ๆ เขาทำสำเร็จกันมาแล้วบ้าง

เริงรัก จึงไปชักชวนเพื่อนฝูงซึ่งเรียนอยู่ดัวยกันที่ พาณิชยการธนบุรี มาได้ทั้งหญิงและชาย และทุกคนมีความสามารถเล่นเครื่องดนตรีกับร้องเพลงแตกต่างกันไป รวมสมาชิกแล้วได้ 8 คน จึงซักซ้อมกันเป็นประจำ เพื่อตระเวนไปเล่นตามงานปาร์ตี้ต่าง ๆ ของเพื่อน ๆ และงานจ้าง
สมาชิก
* 1. สมภพ สายัณห์กุล (อ๊อด) กีตาร์ คอร์ด / ร้อง
* 2. เริงรัก สัตยวินิจ (ปี๊ด) เบสส์
* 3. จตุพร ศิริเบญจวรรณ(ต๋อย) คีย์บอร์ด 
* 4. พี่เอ๋ กีตาร์โซโล่
* 5. เจต กลอง
* 6. ประสพสันต์ อัคคโกศล (อุ๋ย) แซ็กโซโฟน
* 7. พีระพล วีระโยธิน (แป๊ก) ทรอมโบน /รอ้ง
* 8. สิณี โอเรนเซีย (ต้อย) ร้องนำ

และใช้ชื่อว่า ทรัย (TRY) ซึ่งมีความหมายว่า ความพยายาม และทุกคนยึดถือคุณสมบัติประจำตัวที่จะร่วมมือร่วมใจกัน และลงมติใช้ชื่อตรงกับวันที่ 25 กันยายน 2520
* ทรัยเข้าไปออดิชั่นเพื่อเล่นประจำที่โรงแรมคอนติเนนตัลเล่นได้หนึ่งปี ก็ย้ายไป มิวสิกวิลล่าคลับ ปี
* กว่า จากนั้นก็ย้ายไปเล่นประจำที่โรงแรมเอเชีย ราชเทวี
* จากกาลเวลาที่แปรเปลี่ยนไป วิถีทางของสมาชิกบางคนก็ในวงก็มีอันต้องแยกย้ายกันเพื่อหาอุดมการ์ของตนเอง

* สมาชิกของวงจึงมีการปรับเปลี่ยนอยู่หลายคนจนมาถึงยุคที่เรียกได้ว่ายุคทองของวงเลยทีเดียว โดยสมาชิกในยุคนั้นได้แก่
* 1. สมภพ สายัณห์กุล (อ๊อด) กีตาร์ คอร์ด /ร้อง
* 2. เริงรัก สัตยวินิจ (ปี๊ด) เบสส์
* 3. จตุพร ศิริเบญจวรรณ (ต๋อย) คีย์บอร์ด 
* 4. ประสาน ตันติสัจจธรรม (สาน) กีตาร์โซโล่
* 5. อนันต์ ชุมพันธุ์ (หน่อย)กลอง อดีตรอยัล สไปร์ท
* 6. ประเสริฐ บุญญาธิฐานมงคล (เสริฐ) แซ็กโซโฟน/ร้อง
* 7. พีระพล วีระโยธิน (แป๊ก) ทรอมโบน /รอ้ง
การศึกษา
ปี 2523 ทรัยตั้งโครงการ "ดนตรีมีแต่ความบริสุทธิ์" โดยทางวงตระเวนเล่นในสถาบันการศึกษาฟรี เป็นเวลา 1 เดือน นับแต่ช่วงเปิดเทอมแรก ทั้งนี้เพื่อให้นักเรียนนักศึกษามีโอกาสได้ชมการแสดงของวง โครงการได้รับการตอบรับเป็นอย่างดี ทางวงจึงจัดโครงการนี้อีกครั้งในปีถัดมา และทรัยได้รับรางวัลวงดนตรีส่งเสริมเยาวชนดีเด่นจากสำนักนายกรัฐมนตรีจากโครงการนี้ ต่อมาได้ย้ายไปเล่นประจำที่ แองเจิ้ลคลับ

การเล่นคอนเสิร์ต
ในช่วงห้าปี (2520-25) ที่ทรัยตะเวนเล่นไปตามสถานที่ต่าง ๆ ทำให้มีแฟนเพลงประจำที่เป็นกลุ่มเป็นก้อน ทางวงจึงจัดตั้งแฟนคลับเพื่อใช้เป็นศูนย์กลางในการสื่อสารข่าวคราวความเป็นไปของกิจกรรมต่าง ๆ ภายในระยะเวลาหนึ่งปีมีสมาชิกแฟนคลับทั้งสิ้นเกือบห้าพันคน
ผลงานเพลง
ทรัยบันทึกเสียงอัลบั้มเพลงไทยครั้งแรกที่ห้องอัดเสียงทอง เมื่อมาสเตอร์เทปเสร็จสมบูรณ์ทางวงได้ขายสิทธิ์ในการขายให้กับบริษัทเทปแห่งหนึ่ง แต่เกิดปัญหาทำให้ไม่สามารถออกจำหน่ายได้ ภายหลังทรัยต้องเจรจาซื้อสิทธิ์กลับคืนจากบริษัทดังกล่าว แล้วนำมาสเตอร์กลับมาแก้ไขใหม่หมด โดยแก้ไขที่ห้องอัดศรีสยามเสร็จสิ้นในเดือนกรกฎาคม 2526 และออกขายได้ในเดือนสิงหาคม ชื่ออัลบั้มชุด "สาววัยรุ่น"

แหล่งข้อมูลอื่น
*

พี่ตุ้ม อนันต์ ชุมพันธุ์ อดีตมือกลองรอยัล สไปร์ท
วัดอำมาตย์
วัดอำมาตย์ เป็นวัดในเขตอำเภอเทิง ตั้งอยู่ที่ ถนนพิศาล หมู่ 1 ตำบลเวียง อำเภอเทิง จังหวัดเชียงราย มีเนื้อที่ทั้งหมด 2 ไร่ 50 ตารางวา และเป็นที่ตั้งของโรงเรียนวัดอำมาตย์วิทยา พระปริยัติธรรมแผนกสามัญ
วัดอำมาตย์ตั้งวัดเมื่อ พ.ศ. 2412 ได้รับพระราชทานวิสุงคามสีมาเมื่อ พ.ศ. 2501 มีเรื่องเล่าว่า เมื่อ พ.ศ. 1402 พระเจ้ากาวีละ เจ้าเมืองลำปาง พร้อมพระอนุชาได้ไปเยี่ยมเมืองหลวงพระบาง เมืองเวียงจันทน์ พระอนุชาได้รับเอามเหสีชื่อ จันทรา มาถึงเมืองเทิง มอบหมายให้ดูแลเมืองเทิง ต่อมามีมเหสีอีกคนชื่อ แก้ว เมื่อพระนางจันทรา มาอยู่เมืองเทิงแล้ว มีความประสงค์จะสร้างวัด โดยตั้งชื่อว่า วัดหลวง แต่เมื่อกลับไปเยี่ยมญาติที่เวียงจันทน์ได้เสียชีวิตลง พระนางแก้วจึงให้เสนาอำมาตย์ สร้างต่อจนเสร็จและตั้งชื่อใหม่ว่า "วัดอำมาตย์"

อ้างอิง
วัดเทิง
วัดเทิง เดิมเป็นวัดร้าง เป็นวัดเก่าแก่ของอำเภอเทิง ตั้งอยู่ที่ ตำบลเวียง อำเภอเทิง จังหวัดเชียงราย ภายในมีโบราณสถาน เช่น วิหาร เสาหิน กรมศิลปากรจึงประกาศขึ้นทะเบียน โบราณสถานวัดเสาหิน มีเนื้อที่ 3 ไร่ งาน 35 ตารางวา
ในสมัยหลวงปู่เพ็ง เป็นเจ้าอาวาส ได้เริ่มบูรณะจนเป็นวัดที่ถูกต้องตามกฎหมาย โดยหลวงปู่เพ็ง ได้เดินธุดงค์ขึ้นเหนือไปจนไปถึงอำเภอเทิง จังหวัดเชียงราย พบโบราณสถาน ซึ่งเป็นวัดสมัยขอม ชื่อเดิมในยุคโบราณสมัยขอมเรืองอำนาจชื่อว่า วัดดงแหน หรือที่เรียกว่าต้นสมอพิเภก ถูกปล่อยให้เป็นวัดร้างมาตั้งแต่เมื่อไรก็ไม่ทราบ มีซากวิหาร เจดีย์ และพระพุทธรูป ถูกขุดค้นกระจุยกระจาย ที่ดินแทบทุกส่วนเป็นหลุมบ่อ แสดงร่องรอยของการขุดค้นหาวัตถุสิ่งของที่มีค่า หลวงปู่จึงตัดสินใจบูรณะวัดขึ้นมาใหม่

อ้างอิง
กะละแม
กะละแม เป็นขนมไทยลักษณะเป็นแป้งเหนียวสีดำ เป็นขนมหนึ่งในสามชนิดที่นิยมทำขึ้นในวันปีใหม่ของคนไทยในสมัยก่อน ซึ่งจะต้องทำให้เสร็จก่อนวันสงกรานต์ คือ ข้าวเหนียวแก้ว ข้าวเหนียวแดง และกะละแม ยังไม่ทราบว่ากะละแมมีที่มาจากขนมหวานของชาติใด บางท่านกล่าวว่ามาจากขนมกาลาเม็กของฝรั่งเศส หรือคาราเมลของอังกฤษ หรือเกละไมของชาวมลายู พุทธทาสภิกขุตั้งข้อเสนอว่าน่าจะมาจากขนมฮูละวะของอินเดียที่มีส่วนผสมเป็นนม แป้ง และน้ำตาล ส่วนราชบัณฑิตยสถานกล่าวว่า ขนมชนิดนี้ได้มาจากมอญและพม่า เรียกว่า กฺวายฺนกลาแม (อ่านว่า กฺวาน-กะ-ลา-แม)
กะละแมมี 2 ชนิด แบ่งตามวิธีการกวน คือ 
* กะละแมเม็ด (ดั้งเดิม) กะละแมแบบนี้สีเข้ม ขนมอาจจะมีลักษณะเป็นจุด ๆ แทรกอยู่
* กะละแมแป้ง แต่ใส่แป้งข้าวเหนียวแทนเม็ดข้าวเหนียว กะละแมที่กวนขายในปัจจุบันส่วนใหญ่เป็นกะละแมแป้งเพราะทำง่ายกว่า

ขนมโดดอล

ทางภาคใต้จะมีขนมที่มีลักษณะคล้ายกะละแมเรียกขนมโดดอล ขนมดอดอย หรือยาหนม (นครศรีธรรมราช) ซึ่งใช้ในพิธีการต่าง ๆ เช่น กินสมางัต แบ่งเป็น 2 ชนิดคือโดดอลข้าวเจ้ากับโดดอลข้าวเหนียว โดดอลข้าวเหนียว ประกอบด้วยแป้งข้าวเหนียว น้ำกะทิ น้ำตาลทรายกวนในกระทะจนร้อน เหนียว แป้งเป็นสีน้ำตาล ขึ้นเงา โดดอลข้าวเจ้า ใช้แป้งข้าวเจ้า กะทิ และน้ำตาลโตนด โดยมีวิธีปรุงเช่นเดียวกัน

อ้างอิง

ดูเพิ่ม
* ขนมไทย